
প্রবেশ করছে, তাবৎ সেই হাঙ্গর লবণসমুদ্রজন্মা, বঁড়শি সংলগ্ন 
শোরের মাংসের তালটি উদরাগ্নিতে ভস্মাবশেষ করবার জন্য, 
পালভরে নৌকার মতো সৌ করে সামনে এসে পড়লেন । আর পাঁচ 
হাত-_এইবার হাঙ্গরের মুখ টোপে ঠেকেছে ৷ সে ভীম পুচ্ছ একটু 
হেললো-_সোৌঁজা গতি চক্রীকারে পরিণত হল । যাঃ, হাঙ্গর চলে 
গেল যে! 

কিন্তু নেহাৎ হতাশ হবার প্রয়োজন নেই--এ. যে পলায়মান 
“বাঘার' গ! ঘেঁষে আর একটা প্রকাণ্ড থ্যাবডামুখো” চলে আসছে ! 
টোপটা মুখে নিয়ে নেড়েচেড়ে দেখছে! দেখুক । এইবার চিৎ 
হল--এ যে আড়ে গিলছে $ চুপ গিলতে দাও । তখন খথ্যাবড়া? 
অবসরক্রমে, আড় হয়ে, টোপ উদরস্থ করে যেমন চলে যাবে, 
অমনি পড়ল টান! বিস্মিত “খ্যাবড়া” মুখ ঝেড়ে, চাইলে সেটাকে 
ফেলে দিতে_-উলটো৷ উৎপত্তি !! বড়শি গেল বিধে,.আর ওপরে 
ছেলে বুড়ো জোয়ান, দে টান__কাছি ধরে দে টান্। এ হাঙ্গরের 
মাথাটা জল ছাড়িয়ে উঠল-__এঁ যে_ প্রায় আধখানা হাঙ্গর জলের 
ওপর! বাপ কি মুখ! ও যে সবটাই মুখ আর গলা ! . ও আরব 
পুলিশ মাঝি, ওর ল্যাজের দিকে একটা দড়ি বেঁধে দাও তো-_- 
নইলে যে এত বড় জানোয়ার টেনে তোলা দায় ॥ সাবধান হয়ে 
ভাই, ও ল্যাজের ঝাপটায় ঘোড়ার ঠ্যাং ভেঙে যায়। আবার 
টান্_ওকি ? হাজরের পেটের নিচে দিয়ে ও ঝুলছে কি? ও 
যে-_নাড়ীভুড়ি! নিজের ভারে নিজের নাড়ীভু'ড়ি বেরুল যে! 
যাক, ওটা কেটে দাও, জলে পড়ুক, বোঝা কমুক ; টান্‌ ভাই টান্‌। 
এ যে রক্তের ফোয়ারা! আর কাপড়ের মায়া করলে চলবে না। 
টান্_এই এল । এইবার জাহাজের ওপর ফেলো । ভাই হুশিয়ার, 


খুব হুশিয়ার,_আর এ ল্যাজ সাবধান। এইবার, এইবার দড়ি 
-২ 

ছাড় ধুপ১! বাবা, কি হাঙ্গর! কি ধপাৎ করেই জাহাজের ওপর 
পড়লো ! রক্তমাখা গায়-কাপড়ে ফৌজি যাত্রী কডিকাঠ উঠিয়ে ছুম্‌ দুম্‌ 
দিতে লাগলে! হাঙ্গরের মাথায়, আর মেয়েরা ‘আহ| কি নিষ্ঠুর! 
মেরে! ন!’ ইত্যাদি চীৎকার করতে লাগলো-_অথট দেখতেও ছাড়বে 
না! তারপর সে বীভৎস কাণ্ড এইখানেই বিরাম হোক ।. কেমন 
করে সে হাজরের পেট চেরা হল, কেমন রক্তের নদী বইতে লাগলো, 
কেমন সে হাঙ্গর ছিন্ন-অন্তর, ভিন্ন-দেহ, ছিন্ন-হৃদয় হয়েও কতক্ষণ কাপতে 
লাগলো, নড়তে লাগলো ; কেমন করে তার পেট থেকে অস্থি, চর্ম, 
মাংস, কাঠ-কুটরো একরাশ বেরুল__সে সব কথা থাক। এই পৰ্যন্ত 
যে, সেদিন আমার খাওয়া-দাওয়ার দফা মাটি হয়ে গিয়েছিল। সব 
জিনিসেই সেই হাঙ্গরের গন্ধ বোধ হতে লাগলো । 


অনুশীলনী 


১। কোন কোন বন্দরে বেশি হাঙ্গর দেখা যাঁয়? সকালবেলা হাঙরের 
খবর শুনিয়া লেখক জাহাঁজের ডেকে আসিয়া কি দেখিয়াছিলেন 


২। বনিটো কিঃ হাঙ্গরের সঙ্গে তার প্রভেদ কি? লেখক হাঙ্গরের, 
আবির্ভাবের যে বর্ণন। দিয়াছেন তাহ! নিজের ভাষায় লিখ ৷ 


৩। কুয়োর ঘট তোলার, ঠাকুর দাদা কে? ইহা কিভাবে হাঙ্গর 
শিকারের আয়োজনে লাগিল ? 


৪) হাঙ্গর শিকারের কাহিনীটি সংক্ষেপে নিজের ভাষায় বর্ণন| কর । 
৫। অর্থ বল ও বাক্য.গঠন কর £₹_ 


বন্দর, জাতক্রোধ, গাঙ্ধাড়া, কর্ণকৃহর, লবণসমুদ্রজন্মা, উদরায়ি । 


সগর ্াজার কথ 
উপেন্দ্রকিশোর রায়চৌধুরী 


হক্ষাকু বংশে সগর নামে একজন অতি প্রসিদ্ধ রাজা ছিলেন । 
রূপে» গুণে, বিদ্যায়, বীরত্বে তাহার সমান আর সেকালে কোন 
রাজাই ছিলেন না। সকল বিষয়েই তিনি সুখী ছিলেন, কেবল এক 
বিষয়ে তাহার বড়ই ছুখে ছিল, তাহার পুত্র ছিল না। পুত্র লাভের: 


রাজা জোড় হাতে বলিলেন, ‘যাহাতে আমার পুত্র হয়, এমন বর দিন’ 


জন্য তিনি তাঁহার বৈদভাঁ এবং শৈব্যা নামী ছুই রানীকে লইয়া] 
কৈলাস পর্বতে গিয়া কঠিন তপস্যা আরম্ভ করিলেন। কিছুদিন পরে, 
শিব রাজার তপস্তায় তুষ্ট হইয়া তাঁহার ডি আসিয়া বলিলেন, 
“মহারাজ, তুমি কি চাহ ?' 

রাজা ভক্তিভরে শিবকে প্রণাম করিয়া, জোড় হাতে বলিলেন, 
‘ভগবন্‌, আমার পুত্র নাই। সুতরাং যদি আমার প্রতি আপনার 
দয়া হইয়া থাকে, তবে অনুগ্রহ করিয়া, যাহাতে আমার পুত্র হয়, 
এমন বর দিন)? ঃ 
শিব কহিলেন, ‘মহারাজ, তোমার এক রানীর ষাট হাজার 
পুত্র হইবে, কিন্তু তাহারা সকলেই একসঙ্গে মরিয়া যাইবে। 
আর-এক রানীর একটি মাত্র পুত্র হইবে, সে-ই তোমার বংশ রক্ষা 
করিবে !' 
কিছুদিন পরে বৈদর্ভীর ষাট হাজার আর শৈব্যার একটি পুত্র 
হইল ৷ বৈদভঁরি ষাট হাজার পুত্র জন্মিবার সময় বড়ই আশ্চর্য ঘটনা 
হয়। ছেলেগুলি একটি লাউয়ের ভিতরে ছিল । লাউ দেখিয়! 
রাজা তাহ! ফেলিয়া দিবার আজ্ঞা দিয়াছেন, এমন সময় আকাশ 
হইতে কে যেন অতি গভীর স্বরে বলিল, “মহারাজ, ওটাকে ফেলিয়া 
দিও না। উহার ভিতরেই তোমার ষাট হাজার পুত্র আছে। উহার 
ষাট হাজারটি বীচিকে স্বৃতের কলদির ভিতর রাখিয়া দাও, দেখিবে 
তোমার ষাট হাজার পুত্র হইবে 1, 


সুতরাং রাজা আর লাউটি ফেলিয়া না দিয়া, উহার বীচিগুলি 
ঘিয়ের ভিতরে রাখিয়া দিলেন । ইহাতে অনেক দিন পরে, সেই বীচির 
ভিতর হইতে ষাট হাজারটি সুন্দর খোকা বাহির হইল! সেই 
খোকাগুলি বড় হইয়া ষাট হাজারটি অসুরের মতন গোয়ার গুপ্তা 
হইল ৷ তাহাদের জ্বালায় মানুষের কথা আর কি বলিব, দেবতা 
গন্ধৰ্ব পর্যন্ত নুস্থির হইয়া বসিতে পাইত না। 

শেষে সকলে ইহাদের দৌরাত্ে জালাতন হইয়া, ব্রহ্মার নিকট 
গিয়া বলিল, “ভগবনূ, আর তো পারি না! ইহাদের দৌরাত্্য 
নিবারণের একটা উপায় করুন! 

ব্ৰহ্মা বলিলেন, ‘তোমাদের কোন চিন্তা নাই । আর অতি অল্প 
দিনের ভিতরেই ইহার! নিজের স্বভাব দোষে নষ্ট হইবে ৷” 

তারপর সগর অশ্বমেধ যজ্ঞ আরম্ভ করিলেন । যজ্ঞের ঘোড়ার 
রক্ষক হইল এ ষাট হাজার রাজপুত্র । তাহার! দিনকতক তাহাকে 
দেশে দেশে তাড়াইয়া ফিরিল। সে শুকনো সাগরের বালির উপর 

দিয়া ছুটিতে ছুটিতে কোথায় যে চলিয়া গেল, রাজপুত্রের! তাহার 

কিছুই বুঝিতে পারিল-না। তখন তাহারা দেশে ফিরিয়া তাহাদের 
পিতাকে বলিল, “বাবা, সর্বনাশ তো৷ হইয়াছে, ঘোড়া হারাইয়া. 
গিয়াছে !' 

এ কথা শুনিয়া সগর বলিলেন, ‘তোমরা সকলে মিলিয়া তাহাকে : 
খুব ভাল করিয়া খৌজ |, 

তখন রাজপুত্রেরা আবার ঘোড়া খুঁজিতে বাহির হুইল, কিন্তু সমস্ত 
পৃথিবী খুঁজিয়াও তাহার সন্ধান করিতে পারিল না৷ সুতরাং, তাহারা 
আবার তাহাদের পিতার নিকট আনিয়া বিনয়ের সহিত বলিল, “বাবাঃ 
আমর! শহর, বাজার, পাহাড়, পর্বত, বন, বাদাড়, কিছুই বাকি 
রাখি নাই। কিন্ত ঘোড়া তো কোথাও খুঁজিয়া পাইলাম ন! ! 

এ কথায় সগর রাজা অস্থির হইয়া বলিলেন, “দূর হ তোর! এখান 
হইতে ! ঘোড়া না লইয়া তোরা আর দেশে মুখ দেখাইতেপাইবি না" 

মৃতরাং আবার ষাট হাজার ভাই ঘোড়ার সন্ধানে বাহির হুইল । 
খুঁজিতে খুঁজিতে তাহার! আবার সমুদ্রে উপস্থিত হইয়া দেখিল যে, 
তাহার এক জায়গায় একটি গভীর গর্ত রহিয়াছে । তখন ষাট 
হাজার ভাই, ষাট হাজার কোদাল লইয়া সেই গর্ভের চারিধারে 
খুঁড়িতে আরম্ভ করিল । কিন্ত অনেক খুঁড়িয়াও তাহারা সেই দর্বনেশে রর 


চি 
বি 


গর্তের তলা পাইল না। ৫ 
Lo) 
এমনি করিয়া খুঁড়িতে খুঁড়িতে তাহার! একেবারে পাতালে দিয়াঁ ৬ 


ঠা 

উপস্থিত হইল । পাতালে গিয়াই তাহারা দেখিল যে, সেখানে 
কপিল মুনি বসিয়া আছেন, আর ঘোড়াটি' তাহার কাছেই ঘাস 
খাইতেছে । ঘোড়! দেখিয়া আর কি তাহারা স্থির থাকিতে পারে? 
তখন কপিল যে সেখানে বিয়া আছেন তাহা যেন তাহার! দেখিয়াও 
দেখিতে পাইল না। কপিলকে অগ্রাহ্া করিয়াই তাহারা, ঘোড়া 
ধরিতে ছুটিয়া চলিল ৷ 

ইহাতে কপিল রাগে কাপিতে কাপিতে ছুই চক্ষু লাল করিয়া 
ভীষণ জ্রকুটির সহিত উহাদিগের পানে তাকাইবামাত্র সেই ষাট 
হাজার রাজপুত্র পুড়িয়া ছাই হইয়া গেল । 

যখন এই ভয়ঙ্কর ঘটনা হয়, তখন নারদ মুনি সেই দিক দিয়া 
যাইতেছিলেন। তিনিই রাজপুত্রগণের মৃত্যুর সংবাদ সগরকে শুনান ৷ 
পুত্রদিগের মৃত্যুর কথা শুনিয়া নগর দুঃখে অনেকক্ষণ কথা কহিতে 
পারিলেন না। তারপর নিজের নাতি অংশুমানকে ভাকিয়! তিনি 
বলিলেন, “এখন তুমি ঘোড়া না আনিতে পারিলে তো আর উপায় 
দেখি না।' শৈব্যার যে একটি পুত্র হয়, তাহার নাম ছিল অসমঞ্জা ৷ 
* অংশুমান সেই অসমগ্তার পুত্র । 

সগরের কথায় অংশুমান সেই গর্তের ভিতর দিয়া পাতালে চলিয়া 
গেলেন । কপিল তখনো সেখানে বিয়া ছিলেন, আর ঘোড়াটাও 
তাহার কাছে ছিল। অংশুমান মুনিকে দেখিবামাত্র ভক্তিভরে 
তাহাকে প্রণাম করাতে, মুনি তাহার উপর সন্তষ্ট হইয়া বলিলেন, 
‘বাঃ, বেশ তো৷ ছেলেটি ! তুমি কি চাও বৎস ?, 

অংশুমান জোড়হাতে বলিলেন, “ভগবন্, আপনি দয়া করিয়া 
ঘোড়াটি আমাকে দিলে আমাদের যজ্ঞ শেষ হইতে পারে ।" 

মুনি বলিলেন, ‘বটে ? তোমাদের যজ্ঞের ঘোড়া? এখনি তুমি 
ওটাকে নিয়া যাও। তোমার আর কিছু চাই? 

অংশুমান জোড়হাতে বলিলেন, ‘ভগবন্্‌, দয়া করিয়া যদি 
আমার খুড়ামহাশয়দিগকে উদ্ধার.করিয়! দেন তবে বড় ভাল হয়" 

মুনি বলিলেন, ‘তুমি যখন চাহিতেছ, তখন তাহাও হইবে ৷ কিন্ত 
সে এখন নহে, আর তাহা এত সহজে হইবে না । তোমার যে নাতি 
হইবে, সে মহাদেবকে তপস্তায় তুষ্ট করিয়া তাহার সাহায্যে, 
গঙ্গাদেবীকে স্বর্গ হইতে পৃথিবীতে লইয়া আসিবে । সেই স্বর্গের নদী 
গঙ্গার জল লাগিলে, তোমার খুড়াগণ উদ্ধার পাইবে, ইহাতে সন্দেহ 
নাই। এখন শীঘ্র ঘোড়! লইয়া৷ দেশে গিয়া যজ্ঞ শেষ কর, তোমার 
মঙ্গল হউক !’ 

এইরূপে অংশুমান ঘোড়া লইয়া দেশে ফিরিলে, সগরের অশ্বমেধ 
শেষ হইল ৷ 


অনুশীলনী 


১.। সগর কোন বংশীয় রাজা ছিলেন? তাঁহার কিসের দুঃখ ছিল? 
দুঃখ দুর করিবীর'জন্য তিনি কি করিয়াছিলেন ? 

২ শিব সগরকে কি বর দেন? বৈদর্ভীর ষাট হাজার পুত্র জন্মিবার 
সময় কি আশ্চর্য ঘটনা ঘটয়াছিল ? 

৩। রাজার পুত্রগুলির স্বভাব কিরূপ ছিল ₹ দেবতা গন্ধবগণ তাহাদের 
সম্বন্ধে কি বলিয়াছিলেন ? 

৪1 যজ্ঞের ঘোড়া কিরূপে হারাইয়া গিয়াছিল ? ঘোড়া খুজিতে গিয়া 
তাহাদের ভাগ্যে কি ঘটয়াছিল? 

৫ | পুত্রদিগের স্বৃত্যু সংবাদ শুনিয়া সগর ঘোড়! উদ্ধারের জন্য কাহাকে 
পাঠীইলেন £ তিনি কি করিয়া ঘোড়া উদ্ধার'করিলেন ? 

৬ টাকা লিখ £ 

ইস্কাকু বংশ, সগ্রর, অশ্বমেধযজ্ঞ, গন্ধ, কপিল মুনি । 


টৈতন্যদেৰ 
দীনেশচন্দ্র সেন 

১৪০৭ শকে ১২ই ফান্তুন রাত্রিতে চন্দ্রগ্রহণের সময় টচতন্যের 
জন্ম হয়! বাঙ্গালা দেশে কোটি লোক জন্মিতেছে, মরিতেছে, কিন্ত 
এই ব্ৰাহ্মণ বালকের মত এ পর্যন্ত একটি ছেলেও এদেশে জন্মেন নাই । 
চৈতন্যদেব তাহার প্রকৃত নাম নয়। তাহার প্রকৃত নাম বিশ্বস্তর ৷ 
ইহার পিতৃকুলের উপাধি 
ছিল মিশ্র । জগন্নাথ মিত্রের 
পিতামহ মধুকর মিশ্র 
উড়িষ্যার রাজার অত্যাচারে 
যাজপুর হইতে একেবারে 
দীরঘপরস্থান করিয়া শ্রীহট্রের '/ 
অন্তর্গত ঢাকা দক্ষিণ নামক Al 
গ্রামে আসিয়া বাস করেন৷ 
মধুকর মিশরের পুত্রদ্বয়ের 
নাম উপেন্্র ও জগন্নাথ 
মিশ্র । এই জগন্নাথ মিশ্র 
চৈতন্যদেবের পিতা । চৈতন্তদেব 

চৈতন্যদেবের একটি' বড় ভাই ছিল। তাহার. নাম বিশ্বরূপ ৷ 
এইরাপ শোনা যায়_-তিনি সন্যাস গ্রহণ*করিয়া শঙ্করাণ্যপুরী উপাধি 
লইয়া তপস্তার জন্য বনবাসী হইয়াছিলেন। 

বিশ্বরূপের অন্তর্ধানের পর জগন্নাথ মিশ্র পঞ্চ বৎসরের শিশু 
বিশ্বস্তরের পড়াশুনা বন্ধ করিয়া দিলেন, পাছে লেখাপড়া শিখিয়া 
এই পুত্রটিও ঘরবাড়ি ছাড়িয়া সম্যাশী হইয়া যায়। কিন্তু লেখাপড়া 

ছাড়িয়া গাচ বৎসরের শিশু একটি দস্থ্যুতে পরিণত হইল । কাহারো 
কলাবাগানে পরাকা-কলা চুরি করা, গঙ্গাস্নান করিতে যে সমস্ত ব্রাহ্মণ 
যাইতেন, তাহাদের চাদর ও কাপড় জলে ভিজাইয়া রাখা__ইত্যাদি- 
রূপ তৎকৃৎ নানা অত্যাচার পাড়া পড়শীদের অসহ্য হইরা উঠিল ৷ 
প্রতিবেশীদের অনুরোধ উপরোধে বাধ্য হইয়া জগন্নাথ মিশ্র পুত্রকে 
টোলে পাঠাইলেন। বিষ্ণুদাস, সুদর্শন ও গঙ্গাদাস_এই তিন 
পণ্ডিতের টোলে নিমাই পাঠ করেন ও অতি অল্প বয়সে সর্বশান্তরে 
পণ্ডিত বলিয়া নবদীপের সুধীসমাজে পরিচিত হন। বাসুদেব দত 
নামক এক অর্থশালী ব্যক্তির বাঁটীতে সতের বৎসর বয়সে তিনি টোল 
স্থাপন করেন৷ এই টোলে তিনি ব্যাকরণের একখানি “টিগননী; প্রস্তুত 
করেন। এই টিগ্রনীখানির নাম ‘বিদ্যাসাগর টিগ্রনী' । ইহা সেই সময়ে 
বঙ্গদেশের সমস্ত টোলের ছাত্রেরা পড়িত। পাঠশেষে বিশবস্তরের 
উপাধি হইয়াছিল-__“বিষ্ভানাগর' । তিনি আর একটি উপাধিও পাইয়া 
ছিলেন। কেশব কাশ্বীরী নামক এক অদ্বিতীয় পণ্ডিত নবদীপে 
আগমনপূর্বক থাকার প্ডিতমগ্ডলীকে তর্কবুদ্ধে আহ্বান করেন). 
চৈতন্যদেব তর্কযুদ্ধে বড় বড় পণ্ডিতদিগকে হারাইয়া দিতেন; স্থৃতরাং 
বুড়া অধ্যাপকেরা কেশব কাশ্মীরীকে ইহারই নিকট পাঠাইয়া 
দিলেন। দিগ্বিজয়ী পণ্ডিত অজাতশ্মাশ্রু বালকের নিকট পরাভূত 
হইয়া পলায়ন করিলেন ৷ নবদ্বীপের সমস্ত পণ্ডিত সেইদিনে একত্র 
হইয়? চৈতন্যদেবের উপাধি দিলেন_-“বাদীসিংহ' | 

এই সময় চৈতন্যদেবের পিতার মৃত্যু হয়! তিনি মাতার নিকট 
বিদায় লইয়া পিতৃপিণ প্রদান করিবার জন্য গয়ায় গমন করিলেন । 
পথে ঈশ্বরপুরীর সঙ্গে মিলন হইল ৷ ইশ্বরপুরীকে দেখিয়া তাহার 
চক্ষু হইতে ঘন ঘন অশ্রু পড়িতে লাগিল । 

ইহার পর গয়ায় বিষ্ণুপাদপদ্মদর্শন । সে এক অপূর্ব কথা ৷ 


২৬ পাঠি-সংগ্রহ 


চারিদিক হইতে শত শত পুষ্পমাল্য পাদপন্নের উপর পড়িতেছে। 
কত পট্টবন্তু, কত অলঙ্কার যাত্রীরা সেই পাদপল্সে নিবেদন করিতেছে! 
পাণ্ডারা দেখিল, এক দেবতুল্য আকৃতি পরম-নুদর্শন যুবক কীদিতে 
কাঁদিতে সেই পাদপদ্নের উপর অজ্ঞান হইয়া .পড়িয়াছেন। তদবস্থায় 
সঙ্গীরা তাহাকে বরিয়া বাসাবাড়িতে লইয়া আসিল । চৈতন্য হওয়ার 
পরে তিনি বলিলেন, ‘তোমরা ফিরিয়া যাও, আমি আমার প্রাণনাথকে 
দেখিয়াছি। আমি বৃন্দাবন চলিলাম। আমি আর ঘরে ফিরিব ন! ৷ 

“সকলেই যখন ঠিক করিল যে, চৈতন্যদেব পাগল হুইয়াছেন, 
তখন শচীদেবী শ্রীবাসকে ডাকিয়া পাঠাইলেন। ইনি প্রবীণ ও 
লবদ্বীপের মধ্যে অতি বিশিষ্ট ব্যক্তি। চৈতন্য ঘরের কোণে বসিয়া 
কাদিতেছিলেন। শ্রীবাস ঘরে ঢুকিয়া দরজা বন্ধ করিয়! দিলেন ৷ 
ছুই ঘণ্টা পরে তিনি বাহির হইলে শচীদেবী দেখিলেন- বুদ্ধ ব্রাহ্মণের 
চকু জলে টলমল করিতেছে। গ্রীবাস শচীদেবীকে বলিলেন, 
'কাহাকে তোমরা পাগল বলিয়াছ? আজ ষীহাকে দেখিলাম, 
সে রাপ জগতে আর কেহ দেখে নাই ৷? 

কাদিতে কাদিতে শ্রীবাস চলিয়া গেলেন। তারপর -হইছে 
শ্বাসের প্রশস্ত আঙিনায় রোজ রোজ সায়ান্কে খোল বাজিয়া 
উঠিত। যেদিন কাজী নদীয়ার টাদকে কীর্তন করিতে নিষেধ করিয়া 
দিলেন, সেদিন চৈতন্য শত শত, সহজ সহস্ৰ, লক্ষ লক্ষ লোক লইয়া 
কীর্তন করিতে বাহির হইলেন । সেকি অপূর্ব অভিযান ! নদীয়া সেদিন 
বৈকুণ্ঠ । লক্ষ লক্ষ হস্তে মশাল, শত শত মৃদঙ্গ, সহত্র সহস্র করতাল ! 

কিন্তু চৈতন্যকেও সন্ন্যাস গ্রহণ করিতে হইল। নবদ্বীপের 
ভট্টাচার্য পণ্ডিতের! দর্শন শাস্ত্রের তর্কযুক্তি লইয়া বিচার করিয়া 
বলিলেন, ‘কোন শাস্ত্রে এ রকম লেখে ন! যে, জয়ঢাক বাজাইয়া' 
রাভ্তায রাস্তায় ভগবানের নাম লইতে হইবে৷” চৈতন্য ভাবিলেন, 


চৈতন্যদেব ২৭ 

“গৃহীর মুখে ইহার! হরিনাম শুনিবে না। আমি সন্যাসী হইব এবং 
দুয়ারে দুয়ারে তাহার নাম গাহিব ৷” চৈতন্য মাতার নিকট অনুমতি 
চাহিলেন। মাতা যখন অনুমতি দিতে কিছুতেই স্বীকৃত হইলেন না, 
তখন চৈতন্যদেৰ বলিলেন__'মা, তুমি সেই দেশের মেয়ে__বেখানে 
কৌশল্যা রামকে বনবাসের আজ্ঞা দিয়াছিলেন। এদেশ ধর্মশীলা 
ত্যাগশীল৷ নারীর দেশ । তুমি পুত্রস্নেহের নিগড়ে আবদ্ধ হইয়া প্রকৃত 
সত্যদৃষ্টি ভুলিয়া যাইবে? শচী দেবী অতীব ধর্মশীলা ছিলেন। 
তিনি প্রাণপ্রিয় পুত্রকে বিদায় দিলেন । 

সন্ন্যাসের পর চৈতন্যদেব যে সকল অদ্ভুত লীলা করিয়াছিলেন, 
মস্ত ভারতবর্ষ পর্যটন করিয়া দ্রাবিড়, তৈলঙ্গ তামিল, কর্ণাট, বোদ্বাই 
প্রভৃতি প্রদেশে ঘরে ঘরে যে-ভাবে নাম বিতরণ করিয়াছিলেন, সে 
ইতিহাস স্বর্ণাক্ষরে লিখিত। ১৪৫৫ শকে শুক্লপক্ষীয় আষাঢ় মাসের 
সপ্তমী তিথিতে রবিবার দিন পুরীধামে তাহার অপূর্ব লীলার শেষ হয়। 
তিনি কিঞ্চিদিধিক ৪৮ বৎসর কাল জগতে লীলা করিয়াছিলেন । 
এই লীলার কথা জগৎ কোন কালেও বিস্মৃত হইবে না । 

অনুশীলনী 

১॥ চৈতন্যদেবের পিতার নাম কি? তাহার পিতামহ কিভাবে 
ডাকা দক্ষিণ নামক গ্রামে আসেন ? 

২। চৈতন্যদেবের প্রকৃত'নাম কি? শৈশবে তাহার স্বভাব কিরূপ ছিল ? 

৩৭ “বিদ্যাসাগর টিপ্লনী” বলিতে কি বুঝ? চৈতন্যদেব কিভাবে 
“বাদীিংহ” উপাধি লাভ করেন? 

৪1 আমি আমার প্রাণনীথকে দেখিয়াছি, আমি বৃন্দাবন চলিলাম__ 
কথাগুলি কে, কখন বলিয়াছিলেন £ 

& |. চৈতন্যদেবকে সন্ন্যাস গ্রহণ করিতে হইল কেন? সন্্যাসের পর 
কোথায় কোথায় তিনি নাম বিতরণ করেন? 

৬1 টীকা লিখ £--টোল, ঈশ্বরপুরী, বিষ্ণুপাদপন্ম, বৃন্দাবন, শ্বাস । 


নুদ্বকথা 

অবনীন্দ্রনাথ ঠাকুর 
কপিলবান্তর রাজবাড়ি। রাজরানী মারাদেবী সোনার পালছ্ছে 
রা আছেন । ঘরের সামনে খোল! ছাদ, তার ওধারে বাগান, 
হর, মন্দির, মঠ | আরো ওধারে-_অনেক দুরে হিমালয় পর্বত 
পীর বরফে ঢাকা। আর সেই পাহাড়ের ওধারে আকাশ জুড়ে 
আশ্চর্য এক শাদা আলো; তার 
মাঝে পি'ছরের টিপের মতো 
সূর্য উঠছেন! রাজা শুদ্ধোদন' 
এই আশ্চর্য, আলোর দিকে চেয়ে 
আছেন, এমন সময় মায়াদেবী 
জেগে উঠে বলছেন, “মহারাজ, 
কি চমৎকার স্বপ্নই দেখলেম ! 
এতটুকুএকটি শ্বেতহভী, দ্বিতীয়া 
টাদের মতো বীঁকা-বীকা কচি. 
ছটি দাত, সে যেন হিমালয়ের 
ওপার থেকে মেঘের উপর দিয়ে 
আমার. কোলে নেমে এল, 


তারপর যে কোথায় গেল আর 
দেখতে পেলেম না! আহা, কপালে তার সি'ছুরের টিপের মতো, 


একটি টিপ ছিল । ৯ 
রাজা-রানী স্বপ্নের কথা বলা-বলি করছেন, ইতিমধ্যে সকাল 

হয়েছে, রাজবাড়ির নবৎখানার বাঁশি বাজছে, রাস্তা দিয়ে লোকজন, 

চলাফেরা করছে, মন্দির থেকে শীখ ঘণ্টার শব্দ আসছে, অন্দর 


১২181 রা 
অবনীন্রনাথ ঠাকুর 


উস... 


বুদ্ধ-কথা ২৯ 


মহলে রাজদাসীরা সোনার কলসীতে মায়াদেবীর চানের জল তুলে 
আনছে, মালিনীরা সোনার থালায় পুজোর ফুল গুছিয়ে রাখছে। 
রানীর পোষা ময়ূর ছাদে এসে উড়ে বসল, সোনার খাঁচায় শুকশারী 
খাবারের জন্য দাসীদের সঙ্গে ঝগড়া শুরু করে দিলে, ভিখিরী এসে 
_জয় রানীম! ! বলে দরজায় দাড়াল । দেখতে দেখতে বেলা হল, 
রাজবাঁড়িতে রানীর স্বপ্নের কথা নিয়ে সকলে বলা-বলি করতে 
লাগল । কপালে রক্ত-চন্দনের তিলক, মাথায় মানিকের মুকুট, পরনে 
লাল চেলী, সকালে ন্ৃর্যের মতো রাজা শুদ্ধোদন রাজদিংহাসন আলো 
করে বসেছেন । পাশে মন্ত্রীবর, তার পাশে দণ্ডধর-_-সোনার ছড়ি 
হাতে, ও পাশে ছত্রধর-_শ্বেতছত্তর খুলে, তার ওপাশে নগর পাল-_ 
ডাল খাঁড়া নিয়ে । . 

রাজার ছুইদিকে দুই দালান; একদিকে, ব্রাহ্মণ পণ্ডিত আর 
একদিকে দেশবিদেশের রাজা আর রাজপুত্র ৷ রাজসভ! ঘিরে 
দেশের প্রজা, তাদের ঘিরে যত ছুয়ারী_-মোটা রায়বাশের লাঠি আর 
কেবল লাল পাগড়ির ভিড় । 

রাজসভার ঠিক মাঝখানে লাল টাদোয়ার ঠিক নিচে আটখানি 
রক্তকম্বলের আসন, তারি উপরে রাজার আট গণৎকার খড়িহাতে, 
পুঁথি খুলে, রানীর স্বপ্নের কথা গণনা করতে বসেছেন । তাদের 
কারে! মাথায় পাকা চুল, কারো মাথায় টাক, কারো! বা! ঝুঁটি' বাঁধা, 
কারো বা ঝাঁটা গোঁফ! সকলের হাতে এক এক শামুক নস্তি ৷ 
আট পণ্ডিত কেউ কলমে লিখে, কেউ খড়িতে দেগে রানীর স্বপ্নের 
ফল গুণে বলছেন £ 

“এবার নিশ্চয় মহারাজ, এক মহাপুরুষ এই শাক্যবংশে অবতীর্ণ 
হবেন। শাস্ত্রের বচন মিথ্যা হয় না। আনন্দ কর ৷? 

চারিদিকে অমনি রব উঠল--'আনন্দ কর, আনন্দ: কর। 


৩০ - পাঠ-সংগ্রহ 


অমদাল কর, বস্ত্রদান কর, দীপদান, ধূপদান, ভুমিদান কর।” 
কপিলবাস্ততে রাজার ঘরে, প্রজার ঘরে, হাটে-মাঠে-ঘাটে আনন্দের 
বাজনা বেজে উঠল, আকাশ আনন্দে হাসতে লাগল, বাতাস আনন্দে 
বইতে, লাগল, রাজয়ুকুটের মানিকের দুল, রাজ-ছত্তরের মুক্তোর 
ঝালর, মন্ত্রীর গলায় রাজার দেওয়া কণমালা, পণ্ডিতদের গায়ে 
রানীর দেওয়া ভোটকম্বল, দাসদাসী, দীনছুঃখী ছেলে-বুড়োর মাথায় 
রাজরাড়ির লাল চেলী আনন্দে দুলতে থাকল । . , 

প্রকাণ্ড বাগান) বাগানের শেষ দেখা যায় না, কেবলি গাছ, 
গাছের পর গাছ, আর সবুজ ঘাস; জলের হাওয়া, ঠাণ্ডা ছাওয়া, 
পাখিদের গান আর ফুলের গন্ধ । বাগানের মাঝে এক প্রকাণ্ড 
প্মপুকুর । পদ্মপুকুরের ধারে আকাশপ্রমাণ এক শালগাছ, 
তার ভালে-ডালে পাতায়-পাতায় ফুল ধরেছে; দখিনে বাতাসে 
সেই ফুল, গাছতলায় একটি শ্বেতপাথরের চৌকির উপরে উড়ে 
পড়ছে। সন্ধ্যে হয়ে এল। সুরাপা যত পাড়ার মেয়ে পদ্মপুকুরে 
গা ধুয়ে উঠে গেল। উবু বু'টি, গলায় কাটি, ছুই কানে সোনার 
মাকড়ি একদল মালি-মালিনী শুকনো পাত! ঝাট দিতে-দিতে, ফুলের 
গাছে জল দিতে-দিতে, বেল! শেষে বাগানের কাজ সেরে চলে গেল ॥ 
সবুজ ঘাসে, পুকুর-পাড়ে, -গাছের তলায়__কোনোখানে, কোনো, 
কোণে একটু ধুলো, একটি কুটোও রেখে গেল না। 

রাত আসছে-বসন্তকালের পূর্ণিমার রাত! পশ্চিমে স্থ্্য 
ডুবছেন, পূবে চাদ উঠি-উঠি করছেন। পৃথিবীর একপারে 
সোনার শিখা, আর একপারে রুপার রেখা দেখা যাচ্ছে। মাথার 
উপর নীল আকাশ, লক্ষকোটি তারায় আর সন্ধি পুজোর শাখ 
ঘণ্টায় ভরে উঠছে। এমন সময় মায়াদেবী রূপোর জালে ঘেরা 
সোনার পালকিতে সৃহচরী সঙ্গে বাগান-বেড়াতে এলেন; রানীকে 


বুদ্ধ-কথা % ৩১. 


ঘিরে রাজদাসী “যত ফুলের পাখা, পানের বাটা নিয়ে । প্রিয় সখীর 
হাতে হাত রেখে» ছায়ায়-ছায়ায় চলে ফিরে, রানী এসে বাগানের, 
মাঝে প্রকাণ্ড সেই শালগাছের তলায় দাড়ালেন-_বী হাতখানি ফুলে- 
ফুলে ভরা শালগাছের ডালে, আর ভান হাতখানি কোমরে রেখে ৷ 

অমনি দিন শেষ হল, পাখির! একবার কলরব করে উঠল, 
বাতাসে অনেক ফুলের গন্ধ, আকাশে অনেক তারার আলো! ছড়িয়ে 
পড়ল ॥ পুবে পুণিমার চাদ উদয় হলেন- শালগাছটির উপরে যেন 
একটি সোনার ছাতা! ঠিক সেই সময় বুদ্ধদেব জন্ম নিলেন-_ 
যেন একটি সোনার পুতুল, টাপাফুলে-ঘের! পৃথিবীতে যেন আর 
এক চাদ! চারিদিক আলোয়-আলো! হয়ে গেল-_-কোনোখানে 
আর অন্ধকার রইল না। মায়া মায়ের কোলে বুদ্ধদেব দেখা দিলেন, 
পুথিবীর বুক জুড়িয়ে বুদ্ধদেব দেখা দিলেন__যেন পদ্মফ্ুলের উপর 
একফৌটা শিশির-_নির্মল, সুন্দর, এতটুকু । দেখতে-দেখতে লুম্বিনী 
বাগান লোকে লোকারণ্য হয়ে উঠল, পাত্র-মিত্র-অনুচর-সভাসদ সঙ্গে 
রাজা শুদ্ধোদন রাজপুত্রকে দেখতে এলেন | দাসদাসীরা মিলে শীখ 
বাজাতে লাগল, উলু দিতে থাকল । 


অনুশীলনী 
১) গল্পটি অবলম্বন করিয়া কপিলবাস্তর রাজবাড়ির একটি বর্ণনা দাও । 
২॥ রাজরানী মায়াদেবী কি স্বপ্ন দেখিয়াছিলেন ? 
৩॥ গণংকারের কথায় রাজবাড়িতে যে আনন্দের সাড়া জাগিয়াছিল, 
তাহ! নিজের ভাষায় লিখ ॥ 


91. বুদ্ধদেবের জন্ম মৃহূর্তটি বর্ণনা কর ৷ নে 
রি ১ ১ 
ও কিং 


রামের কীতি 


শরৎচন্দ্র চট্টোপাধ্যায় 


রামলালের বয়স কম ছিল, কিন্ত ছুষ্টবুদ্ধি কম ছিল না । গ্রামের 
লোকে তাহাকে ভয় করিত। অত্যাচার যে তাহার কখন কোন 
দিক দিয়া কি ভাবে দেখা দিবে সে কথা কাহারও অনুমান করিবার 
যো ছিল না। তাহার বৈমাত্র বড় ভাই শ্যামলালকেও ঠিক শান্ত 
প্রকৃতির লোক বলা চলে না। গ্রামের জমিদারী কাছারীতে দে 
কাজ করিত এবং নিজের জমিজমা তদারক করিত। শ্যামলালের 
পত্নী নারায়ণী যেবার প্রথম ঘর করিতে আসেন__সে আজ তের 
বছরের কথা--সে বছরে রামের বিধবা জননীর মৃত্যু হয়। 
মৃত্যুকালে তিনি আড়াই বছরের শিশু রাম এবং এই সমস্ত সংসারটা 
তাহার তের বছরের বালিকা পুত্রবধূ নারায়ণীর হাতে তুলিয়া 
দিয়া যান। 

এ বৎসর চারিদিকে অত্যন্ত জর হইতেছিল | নারায়ণীও জ্বরে 
পড়িলেন। তিন-চারিটা গ্রামের মধ্যে একমাত্র খানিকটা পাশকরা 
ডাক্তার নীলমণি সরকারের এক টাক! ভিজিট ছ্-টাকায় চডিয়া গেল 
এবং তাহার কুইনিনের পুরিয়া, আরারুট ময়দা সহযোগে বুখাগ্য 
হইয়া উঠিল। সাতদিন কাটিয়া গেল, নারায়ণীর জর ছাড়ে না। 
শ্যামলাল চিন্তিত হইয়া উঠিলেন। 

বাড়ির দাসী নৃত্যকালী ডাক্তার ডাকিতে গিয়াছিল, ফিরিয়া 
আসিয়া বলিল, আজ তাকে ভিন গাঁয়ে যেতে হবে-__সেখানে চার 
টাকা ভিজিট--আসতে পারবেন না । 

শ্যামলাল ক্রুদ্ধ হইয়া বলিলেন, আমিও না হয় চার টাকাই দেব, 
টাকা আগে না প্রাণ আগে? যা তুই, চামারটাকে ডেকে আনগে । 


কাশ, ET EO সক এ 
সিকি ৭ বি শির ৩ সপ 


রামের কীতি ৩৩ 


রামলাল উঠানের একধারে পিয়ারাতলায় বসিয়া পাখির খাঁচা 
তৈরী করিতেছিল+ উঠিয়া আসিয়া বলিল, তুই থাক নেত্য, আমি 
যাচ্ছি ৷ 

দেবরটির সাড়া পাইয়া উদ্বেগে নারায়ণী উঠিয়া বসিয়া বলিলেন, 
ওগো, রামকে মানা কর । ও রাম, মাথা খাস্‌ আমার যাস্‌ নে__ 
লক্ষ্মী ভাইটি আমার, ছি দাদা ঝগড়া করতে নেই । 

রাম কর্ণপাত করিল না-_বাহির হইয়া গেল। পাঁচ বছরের 
ভ্রাতুষ্গুত্র তখনও কাঠিগুলা ধরিয়া বসিয়াছিল, কহিল, খাঁচা বুনবে 
না কাকা? 

বুনবো অখন-_বলিয়া রাম চলিয়া গেল | রাম নীলমণি ডাক্তারের 
বাটীতে আসিয়া উপস্থিত হুইল ৷ ডাক্তার তখন ডিসপেনসারিতে, 


পচা ময়দা গুড়ো তবে নিতে আসিস্‌ কেন রে ? 


_ অর্থাৎ একটা ভাঙ্গা আলমারির সামনে একট! ভাঙ্গা টেবিলে বসিয়া 
মিডিয়া শর চারি-পাচ জন রোগী 
-৩ 


৩৪ পাঠ-সংগ্রহ 


হা করিয়া তাহাই দেখিতেছিল। ডাক্তার আড়-চোখে চাহিয়া 
নিজের কাজে মন দিলেন । 

রাম মিনিট খানেক চুপ করিয়া থাকিয়া বলিল, বৌদির জ্বর সারে: 
নাকেন? 

ভাক্তার নিক্তিতে চক্ষু নিবদ্ধ করিয়া বলিলেন, আমি কি করব__ 
“ওষুধ দিচ্ছি__ 

ছাই দিচ্ছো! পচা ময়দার গুঁড়োতে অসুখ ভাল হয় ! 

কথা শুনিয়া নীলমণি ওজন নিক্তি সব ভুলিয়া চোখ রাঙা 
করিয়া বাক্যশৃহ্য হইয়া চাহিয়া রহিলেন। এতবড় শক্ত কথা মুখে 
আনিবার স্পর্ধা যে সংসারের কোন মানুষের থাকিতে পারে, তিনি 
তাহা জানিতেন না । 

ক্ষণেক পরে গঞ্জিয়া উঠিলেন, পচা ময়দা গুঁড়ো তবে নিতে আসিস্‌ 
কেন রে? তোর দাদা পায়ে ধরে ডাকতে পাঠায় কেন রে? 

রাম বলিল, এদিকে ডাক্তার নেই, তাই ডাকতে পাঠায় । 
থাকলে পাঠাত না। দাদা কারো পায়ে ধরে না। আসবার সময় 
বৌদিদি মাথার দিব্যি দিয়ে ফেলেছে, নইলে দরাতগুলো তোমার সাই 
ভেঙ্গে দিয়ে ঘরে যেতুম। তা শোন, ভাল ওষুধ নিয়ে এখনি এস, 
দেরী করো না। আজ যদি জর না ছাড়ে, এ যে সামনে কলমের 
আমবাগান করেচ, বেশি বড় হয় নি তো-_ও কুড়ুলের এক এক 
ঘায়েই কাত হবে-_ওর একটিও আজ রাত্তিরে থাকবে না। কাল 


এসে শিশি বোতলগুলো গুঁড়ো ক'রে দিয়ে যাব । বলিয়াই সে 
বাহির হইয়া চলিয়া গেল । 


ডাক্তার নিক্তি ধরিয়া আডষ্ট হইয়া বসিয়া রহিলেন । 


নারায়ণী বাহিরের দিকের জানালায় চোখ রাহিয়া ছটফট 
করিতেছিলেন। অনতিকাল পরেই ডাক্তার লইয়া শ্যামলাল ঘরে 


রামের কীতি উ 


ঢুকিলেন। ডাক্তার কর্তব্যকর্ম সম্পন্ন করিয়া পরিশেষে নারায়ণীকে 
সন্বোধন করিয়া বলিলেন, বৌমা, জর সারা না সারা কি ডাক্তারের 
হাত? তোমার দেওরটি তো আমাকে ছুটি দিনের সময় দিয়েছে । 
এর মধ্যে সারে ভাল, না সারে তো আমার ঘরে দোরে আগুন 
ধরিয়ে দেবে । 

নারায়ণী লজ্জায় মরিয়া গিয়া বলিলেন, ওর এ রকম কথা, 
আপনি ভয় করবেন না। 

আজ নীলমণি শোবার ঘরের সিন্দুক খুলিয়া আসল কুইনিন এবং 
টাটকা ওষধ আনিয়াছিলেন, তাহাই ব্যবস্থা করিয়া ফিরিবার সময় 
শ্যামলাল চার টাকা ভিজিট দিতে গেলে তিনি জিভ কাটিয়৷ বলিলেন, 
সর্বনাশ ! আমার ভিজিট তো এক টাকা! তার বেশি আমি 
কোনমতেই নিতে পারব না-ও অভ্যাস আমার নেই। শ্যামবাবু, 
টাকা ছু-দিনের, কিন্তু ধর্মটা যে চিরদিনের | 

দুইদিন পূর্বে এইখানেই এক টাকার অধিক আদায় করিয়া 
লইয়াছিলেন, আজ সে কথাও তিনি বিস্মৃত হইলেন, কিন্তু শ্যামলাল 
সমস্ত ব্যাপারটা বুঝিয়া লইলেন। 


অনুশীলনী 
১। যা চামারটাকে ডেকে আনগে--কে কাহাকে এই কথ। বলিয়াছিল ? 
তাহাকে এইকথা কেন বলা হইল ? 
২) নীলমণি ডাক্তারের বাড়ি আসিয়া রাম কি করিল ? ইহার ফল 
কি হইল? 
৩। “টাক! দ্বদিনের, কিন্তু ধর্মট! যে চিরদিনের'__কে কাহীকে কথাগুলি 
বলিয়াছিলেন ? তিনি কেন এই কথা বলিয়াছিলেন? 


প্রাচীন ভারতের উদ্ভিদশাত্র 
জগদানন্দ রায় 


প্রায় আড়াই হাজার "বৎসর পূর্বে আমাদের দেশে শুক্রাচার্য 
নামে একজন খষি ছিলেন। তাহার রচিত নীতিশাস্ত্র নামক একখানি 
পুস্তক আছে। ইহাতে ভারতবর্ষের গাছপালা সম্বন্ধে অনেক বিবরণ 


দেখিতে পাওয়া যায়। তা+ছাড়া অরথ্ববেদ, চরক সংহিতা, বরাহমিহির 
রচিত বৃহত্সংহিতা, রামায়ণ, 


মহাভারত এবং মহাকবি 
কালিদাসের রঘুবংশে আমা- 
দের দেশের গাছপালার অনেক 
পরিচয় আছে । হিমালয় হইতে 
আরম্ভ করিয়া উত্তর এবং পূর্ব 
গাছপালার বিবরণ নীতিশান্ত্রে 
রহিয়াছে । 

শুক্রাচার্য সমস্ত গাছ- 
পালাকে ফলীন, আরণ্যক এই 
ছুইটি প্রধান ভাগে ভাগ 
করিয়াছেন এবং আর একভাগে আমাদের নিত্যব্যবহার্য গাছের 
উল্লেখ করিয়াছেন। 

যে সব গাছে ফল হয়, এবং যাহাদের ফল লোকে খাগ্ভরূপে 
ব্যবহার করে, বা অন্য কাজে লাগায়, শুক্রাচার্য তাহাদিগকেই ফলীন 
গাছ বলিয়াছেন । গডুমুর, অশখ, বট, তেতুল, চন্দন, নাগর 
(কমলালেবু), কদম, অশোক, বকুল, বেল, অমৃত ( নাসপাতি ), 


প্রাচীন ভারতের উদ্ভিদশান্ত্র ৩৭ 


কপিথক (কতবেল ), আত্ম, তু'ত, চম্পক, আমড়া, দাড়িম, কুল, 
নিম, লেবু, খেজুর, স্তুপারী, নারিকেল, কলা ইত্যাদি প্রায় পঞ্চাশ 
রকমের ফলীন গাছের বিবরণ শুক্রনীতিতে দেখা যায় । 
শাল, তমাল, কুটজ, অর্জুন, পলাশ, সেগুন, ছাতিম, শমী, 
দেবদারু, ভূর্জ, হরীতকী, ভেলা, আকন্দ, শিমুল ইত্যাদি গাছের নাম 
তোমরা £সকলেই শুনিয়াছ। এগুলি ভারতের অতি প্রাচীন গাছ। 
"সুক্রাচার্য তাহার নীতিশাস্ত্রে এগুলিকেই আরণ্যক নাম দিয়াছেন। ওঁ 
*নুস্তকে:প্রায় চল্লিশ রকমের আরণ্যক গাছের বিবরণ পাওয়া যায় । 
ঘরকন্নার কাজে প্রতিদিনই আপনাদের যে-সব গাছের দরকার 
হয়, তাহা, তোমরা জানো । : ধান, সরিষা, বাশ, আখ, পান, মুগ 
কড়াই, যব, তিল, ছোলা, মুস্থুর, রস্তুন, নীল, তুলা, গম, মটর, ঝুঁচ, 
রাই__এসব গাছ ন! পাইলে আমাদের সংসার চলে না। শুক্রাচার্য 
এই রকম প্রায় পচিশটি গাছকে তৃতীয় শ্রেণীর অন্তর্গত করিয়াছেন । 
অথর্ব বেদ ভারতের খুব প্রাচীন পুস্তক । অনেক হাজার বৎসর 
"জাগে ইহা রচিত; হইয়াছিল । ইহাতে মানুষের উপকারী অনেক 
গাছ-গাছড়ার উল্লেখ,আছে এবং সেই সব গাছের ভব স্বতিও উহাতে 
লিখিত» আছে 1৮৫ পিঁপুল+ ডুমুর, অশথ, কুশ, কুল: শিমুল, বট 
প্রভৃতি অনেক;গাছের বিবরণ অথর্ব বেদে দেখা যায়। 
চরক সংহিতাও .ভারতের প্রাচীন গ্রন্থ ৷ ইহাও বহুশত বৎসর 
পূর্বে লিখিত হইয়াছিল । যে সব গাছ হইতে উষধ তৈয়ারী হয়, সেই 
রকম পাঁচশত গাছের কথা ইহাতে লেখা আছে। এইগুলিকে দশটি 
বর্গে ভাগ করিয়া-চরক খষি তাহাদের গুণাগুণ বর্ণনা করিয়াছেন 
এইসব প্রাচীন--পু'ধির মধ্যে শুক্রনীতিতেই গাছপালা পালন 
ছঁকরার বিষয় বিশেষভাবে লেখা আছে । এমন কি বাগানে কত হাত 
অন্তর গাছ পু'তিতে হয়, কোন গাছের গোড়ায় কোন সার দিলে ফল 

ভালো ধরে, গাছের শীঘ্র ফল ধরাইতে হইলে কি করা কর্তব্য এবং 
বাড়ির কোন দিকে কোন গাছ পৌঁতা উচিত, ইত্যাদি অনেক 
খুঁটিনাটি কথাও শুক্রনীতিতে লেখা আছে । 

আজকালকার উদ্ভিদ-শাস্ত্রে প্রত্যেক গাছের এক একটি বৈজ্ঞানিক 
নাম দেওয়া হইয়া থাকে । এই নাম: শুনিলে গাছটির প্রকৃতি কি 
রকম তাহা [একটা অনুমান করা যায়। শুক্রাচার্য ফুল, ফল এবং 
পাতার আকৃতি লক্ষ্য করিয়া কতকগুলি গাছের বিশেষ বিশেষ নামও 
দিয়াছেন। অপরাজিতার ফুলের আকৃতি কতকটা গরুর কানের মতো 
নয় কি? তাই তিনি ইহাকে গো-কর্ণ নাম দিয়াছেন। ধুতুরার 
ফুলের চেহারা প্রায় ঘণ্টার মতো । তাই ধুতুরার ফুলকে ঘণ্টাপুষ্প 
নাম দেওয়। হইয়াছে । তাছাড়া গাছের গুণ অনুসারে বিশেষ বিশেষ 
গাছকে উগ্রগন্ধা, জরান্তক, বাতবৈরী, কৃমিদ্ব প্রভৃতি বিশেষ নাম 
দেওয়া হইয়াছিল । 4 

পাতা বুঁজিয়া গাছরা কি-রকমে ঘুমায়, আমাদের দেশের প্রাচীন 
পপ্ডিতেরা ইহা লক্ষ্য করিয়া পুস্তকে লিখিয়া রাখিয়া গিয়াছেন । 
তা'ছাড়া সুর্যের আলো অনুসারে গাছরা কি-রকমে নড়া-চড়া করে 
তাহারো বিবরণ দিয়াছেন। প্রাণীদের মতে! গাছদেরও ব্যারাম হয় | 
বিশেষ বিশেষ ব্যারামের চিকিৎসা কি, তাহা সকলে জানে না। 
তাই গাছের চিকিৎসার কথা কতকগুলি প্রাচীন গ্রন্থে লেখা আছে। 
অনুশীলনী 

১। কোন কোন প্রাচীন গ্রন্থে গাছপালার বিবরণ পাওয়া যায় ? গাছ- 
পালাকে শুক্রাচার্য কিভাবে ভাগ করিয়াছেন? 

২। অথৰ্ববেদ, চরক সংহিতা ও শুক্রনীতি হইতে কি কি কথা জানিতে 
পারা যায়? 


৩। ফুল, ফল ও পাতার আকৃতি এবং গাছের গুণ অনুসারে শুক্রাচার্য 
তাহাদের কি কি নাম দিয়াছেন? 


আতুরী ডাইনী 
বিভূতিভূষণ বন্দ্যোপাধ্যায় 


ভাদ্র মাস। অপু বৈকালবেলা বেড়াইতে যাইবার সংকল্প 
করিতেছে, এমন সময় তাহার মা৷ পিছনে ডাকিয়া বলিল_-কোথায় 
বেরুচ্ছিস রে অপু? চালভাজা আর ছোলা ভাজা ভাজছি__বেরিও 
না যেন। -*-এক্ষুনি খাবি 

অপু শুনিয়াও শুনিল না_যদিও সে চাল-ছোল! ভাজা খাইতে 
ভালবাসে বলিয়াই মা তাহার জন্য ভাজিতে বসিয়াছে, ইহা সে জানে 
_ তবুও সে কি করিতে পারে ?-এতক্ষণ কি খেলাটাই চলিতেছে 
নীলুদের বাড়িতে? সে যখন বাহির দরজায় পা দিয়াছে, মা'র ডাক 
আবার কানে গেল__বেরুলি বুঝি! ও অপু বা রে, দ্যাখো মজ! 
ছেলের! গরম গরম খাবি__-আমি তাড়াতাড়ি ঘাট থেকে এসে 
ভাজতে লাগলাম_-ও অপুউ-উ-- 

অপু এক ছুট দিয়া নীলুদের বাড়ি গিয়া পৌঁছিল । অনেক ছেলে 
জুটিয়াছিল, অপু আসিবার আগেই খেলা সাঙ্গ হইয়া গিয়াছে । নীলু 
বলিল__চল অপু, দক্ষিণ মাঠে পাখির ছানা দেখতে যাবি? অপু 
রাজী হইলে ছুজনে দক্ষিণ মাঠে গেল। ধান ক্ষেতের ওপারেই 
নবাবগঞ্জের বাধা সড়কটি পূর্ব পশ্চিমে লম্বা হইয়া যেন মাঠের মাঝখান 
চিরিয়া চলিয়া গিয়াছে! গ্রাম হইতে এক মাইলের উপর হইবে । 
অপু এতদূর কখনো বেড়াইতে আসে নাই-_তাহার মনে হইল বেন 
সমস্ত পরিচিত জিনিসের গণ্ডি ছাড়াইরা কোথায় কতদুরে নীলুদা 
তাহাকে টানিয়া আনিল! একটুখানি পরেই সে বলিল, বাড়ি চল 
নীলুদা, আমায় মা বকবে, সন্দে হ'য়ে যাবে, আমি একা গাবতলার 
পথ দিয়ে যেতে পারবো না। তুমি বাড়ি চল_ 

ফিরিতে যাইয়া নীলু পথ হারাইয়া ফেলিল। ঘুরিয়া ফিরিয়া 
কাহাদের একট! বড় আমবাগানের ধার দিয়া একটা পথ মিলিল। 
সন্ধ্যা হইবার তখনও কিছু বিলম্ব আছে, আকাশে আবার মেঘ 
নাইয়া আসিতেছে-_এমন সময় চলিতে চলিতে নীলু হঠাৎ থমকিরা 
দীড়াইয়া অপুর কন্ুই-এ টান দিয়! সম্মুখ দিকে চাহিয়া ভয়ের সুরে 
বলিল-_ও ভাই অপু! 

অপু সঙ্গীর ভয়ের কারণ বুঝিতে না পারিয়া বলিল__কি রে 
নীলুদা? পরে সে চাহিয়া দেখিল__ষে সু'ড়ি পথটা দিয়া তাহারা 
চলিতেছিল, তাহ! কাহাদের উঠানে গিয়া শেষ হুইয়াছে_ উঠানে 
একখান! ছোট্ট চালাঘর ও একটা বিলাতী আমড়ার গছ। তাহার 
কোনো কথা জিজ্ঞাসা করিবার পূর্বেই নীলু ভয়ের স্বরে বলিয়া উঠিল 
--আতুরী ডাইনীর বাড়ি! 

অপুর মুখ শুকাইয়া গেল-*আতুরী ডাইনীর বাড়ি ।..*সদ্ধ্যাবেলা, 
কোথায় আসিয়া তাহারা পড়িয়াছে ! কে না জানে যে ওই উঠানের 
গাছে চুরি করিয়া বিলাতী আমড়া পাড়িবার অপরাধে ডাইনীটা 
জেলেপাড়ার কোন এক ছেলের প্রাণ কাড়িয়া লইয়া কচুর পাতায় 
বাঁধিয়া জলে ডুবাইয়া রাখিয়াছিল, পরে মাছে তাহা খাইয়া ফেলিবার 
সঙ্গে সঙ্গে বেচারীর আমড়া খাইবার সাধ এ জন্মের মত মিটিয়া যায়! 
কতদিন শীতের রাত্রে লেপের তলায় শুইয়া দিদির মুখে আতুরী 
ডাইনীর গল্প শুনিতে শুনিতে সে বলিয়াছে-_রাত্রিতে তুই ওসব গল্প 
বলিসৃনে দিদি, আমার ভয় করে,_তুই সেই কুচবরণ রাজকন্যের 
গল্পটা বল দিকি। 

ঝাপসা দৃষ্টিতে সে সম্মুখে চাহিয়া দেখিতে গেল বাড়ির কেহ 
আছে কিনা-_এবং চাহিবার সঙ্গে সঙ্গেই তাহার সমস্ত শরীর যেন 
জমিয়া হিম হইয়া গেল*-***বেড়ার বাশের আগড়ের কাছে অন্ত কেহ 


আতুরী ডাইনী ৪১. 
নয়, একেবারে স্বয়ং আতুরী ডাইনীই তাহাদের__এমন কি যেন 


শুধু তাহারই দিকে চাহিয়া দাড়াইয়া ! 
আতুরী বুড়ি ভুরু কুঁচকাইয়া, তোবড়ানো গালটা আরও ঝুলাইয়া 


ভাল করিয়া লক্ষ্য করিবার ভঙ্গীতে মুখটা সামনের দিকে একটু 


এস মোর বাড়িতি এস, আমচুর দৌবানি এস__ 


বাড়াইয়৷ দিয়া পায়ে পায়ে তাহাদের দিকে আগাইয়া আসিতে 


লাগিল। 
মুখের খাবার ফেলিয়া, মায়ের ডাকের উপর ডাক উপেক্ষা করিয়া 


সে যে আজ মায়ের মনে কষ্ট দিয়া বাড়ি হইতে বাহির হইয়া 

আসিয়াছে তাহার ফল এই ফলিতে চলিল! সে অসহায় ভাবে 
‘চারিদিকে চাহিয়া বলিল_-আমি কিছু জানিনে_ও বুড়ি পিসি 
‘আমি আর কিছু করবো না_ আমায় ছেড়ে দাও, আমি ইদিকে আর 
কক্ষনো আসবো না__আজ ছেড়ে দাও ও বুড়ি পিসি 
নীলু তো ভয়ে প্রায় কীদিয়া ফেলিল-_কিস্ত অপুর ভয় এত 
হইয়াছিল যে, চোখে তাহার জল ছিল না । 
বুড়ি বলিল-_ভয় কি মোরে ও বাবারা ? মোরে ভয় কি ?***পরে 
খুব ঠাট্টা করা হইতেছে ভাবিয়া হাসিয়া বলিল, __মুই কি ধ'রে নেবো 
খোকারা? এস মোর বাড়িতি এস__আমচুর দোবানি এস-_ 
আমচুর ! '-***ডাইনী বুড়ি ফাকি দিয়ে ভুলাইয়া বাড়িতে পুরিতে 
চাহিতেছে-_ গেলেই আর কি! ডাইনীরা রাক্ষপীরা যে এরকম 
ভুলাইয়া ফাদে ফেলে__ এরকম কত গল্প তো সে মার মুখে শুনিয়াছে ! 
আর কি, সব শেষ! মায়ের কথা না শুনিবার ফল ফলিবার আর 
দেরী নাই, হাত বাড়াইয়া তাহার প্রাণটা সংগ্রহ করিয়া এখনি কচুর 
পাতায় পু-রিল! প্রতি মুহূর্তেই তাহার আশঙ্কা হইতেছিল যে 
এখনি এ বুড়ি হানিযুখ বদলাইয়া ফেলিয়া বিকট মুতি ধরিয়া অট্টহাস্য 
করিয়া উঠিবে_রাক্ষসী রানীর গল্পের মতো! সে আড়ষ্ট কণ্ঠে 
দিশাহারা ভাবে বলিয়া উঠিল, ও বুড়ি পিসি, আমার মা কাদবে, 
আমায় আজ আর কিছু বোলো না-__-আমি তোমার গাছে কোনোদিন 
আমড়া নিতে আসিনি-_আমার মা কাদবে__ 
আতঙ্কে সে নীলবর্ণ হইয়া উঠিয়াছে ..বাড়ি, ঘর দোর, গাছপালা, 
নীলু, চারিধার যেন ধোয়া ধোয়া । কেহ কোনো দিকে নাই...... 
একমাত্র মে আর আতুরী ডাইনীর ক্র দৃষ্টিমাথানো একজোড়া চোখ 
***আর অনেক দূরে কোথায় যেন মা আর তাহার চালভাজা খাওয়ার 
ডাক ।-* 

পরক্ষণেই কিন্তু অত্যধিক ভয়ে তাহার একরূপ মরীয়া সাহস 
‘যোগাইল, একটা অস্পষ্ট আর্তরব করিয়া প্রাণভয়ে দিশাহারা অবস্থায় 
সে জন্মুখের ভাট শেওড়া, রাংচিতার জঙ্গল ভাঙ্গিয়া ডিঙ্গাইয়! সন্ধ্যার 
আসন্ন অন্ধকারে যেদিকে ছুচোখ যায় ছুটিল__নীলুও ছুটিল তাহার 
পিছনে পিছনে 1-*- 

ইহাদের ভয়ের কারণ কি বুঝিতে না পারিয়া বুড়ি ভাবিল-_মুই 
মাত্তিও যাই নি, ধন্তিও যাইনি__কীচা ছেলে, কি জানি মোরে দেখে 


কেন ভয় পালে সন্দেবেলা? খোকাডা কাদের ? 


আন্ুুশীলনী 


“বেরুপি বুঝি! ও অপু, বা রে, দ্যাখো মজা ছেলের কথাগুলি 


> 
ছেলেকে তিনি ডাকিলেন কেন? অপু বাহির হইয়া পড়িয়াছিল 


কাহার ? 


কেন? 
২। “এমন সময় চলিতে চলিতে নীলু থমকিয়া দীড়াইয়া অপুর কনুই-এ 


টান দিয়া সম্মুখ দিকে চাহিয়া ভয়ের সুরে বলিল_‘ও ভাই অপ "নীলু কে? 
সে ভয় পাইল কেন? তাহার কথায় অপুর ভয় হইবার কারণ কি? 

৩। “এস মোর বাড়িতি এস-আমচুর দোবানি এস_’__এই কথাগুলি 
কে, কখন বলিয়াছিল ₹ কথাগুলি শুনিয়া অপুর যে সকল কথা মনে হইয়াছিল 
তাহা নিজের ভাষায় লিখ । 

৪) বাক্য গঠন কর সাঙ্গ, কুঁচবরণ রাঁজকন্যে, উপেক্ষা, আশঙ্কা, 


কুরদ্রা্টি, আর্তরব । 


বীরসা ভগবান 

নলিনীকুমার ভদ্র 
“ভাই সব, এগিয়ে এসো দেশের সেবায়, বন্ধ করো ইংরেভ- 
সরকারকে খাজনা দেওয়া” এদেশে এই উক্তি যার মুখ থেকে প্রথম 
বেরিয়েছিল তিনি একজন আদিবাসী, নাম বীরসা ভগবান । 


আদিবাসীরা ভারতের খাটি 
মাটির মানুষ । আর্যদের 
ভারতে আগমনের বহু. 
আগেই তারা এসে এদেশে 
বসতি স্থাপন করেছিল । 
তাই এদেশের মাটির সপে" 
তাদের একেবারে নাড়ীর 
যোগ । বিদেশী শাসনকে 
কখনো তারা নিবিবাদে 
মেনে নিতে পারে নি॥ 
মুসলমান যুগের কথা ছেড়েই 
দিলাম, ব্রিটিশ আমলেও 
তারা৷ বারবার পরবশ্যতার 
হাত থেকে মুক্তিলাভের- 
জন্য প্রাণপণ চেষ্টা করেছে। 
এই সকল আদিবাসী দেশ- 
প্রেমিক বীরবৃন্দের কথা বাদ দিলে ভারতের স্বাধীনতা-সংগ্রামের 
ইতিহাস সর্বাজসম্পূর্ণ হতে পারে না। আদিবাসীদের স্বাধীনতা 
সংগ্রামের! ইতিহাস বাস্তবিকই ভারতবর্ষের ইতিহাসের একটি 

গৌরবোজ্জল অধ্যায় । মহাত্মা গান্ধীরও আগে মুণ্ডানেত৷ বীরসা! 
ভগবান যে মুণ্ডাদের মুলুকে করবন্ধ আন্দোলনের প্রবর্তন করেন, 
সে খবর আমর! কয়জন রাখি! ভগবান তার কৌলিক পদবী নয়, 
তার স্বজাতিরা তাঁকে বসিয়েছিল দেবতার আসনে । তাই তো 
আজও তিনি তাদের নিকট স্মরণীয় হয়ে আছেন বীরসা ভগবান 
এই নামে । 

ভারতের মুক্তি সাধকদের অন্যতম বীরসা ভগবান | মহাত্মা 
গান্ধীর বহু পূর্বে এই আদিবাসী নেতা ব্রিটিশের বিরুদ্ধে সংগ্রামের 
অন্যতম অন্ত্ররূপে খাজনা বন্ধ আন্দোলনের প্রবর্তন করেছিলেন । 
ভারতের স্বাধীনতা-সংগ্রামে একটি নূতন সমরনীতি প্রবর্তনের গৌরব 
যেমন এই আদিবাসী নেতার প্রাপ্য, তেমনি তীর অনুগামী মুণ্ডা 
যুবকদের আত্মদানের কথাও অদ্ধার সঙ্গে স্মরণীয় । 

১৮৭৪ সালে রাচির এক মুণ্ডা পরিবারে বীরসার জন্ম হয়। 
ছোটবেলায় তিনি খীষ্টান মিশনারীদের এক স্কুলে ভি হয়ে লেখাপড়া 
,শেখেন, সামান্য ইংরেজীও তিনি শিখেছিলেন। জার্মান মিশনারী 
কর্তৃক তিনি দীক্ষিত হয়েছিলেন খ্রীষ্টধর্মে । 

জাতির ছুঃখছুর্গতি কিশোর বয়সেই বীরসার মনকে বেদনায় 
পরিপূর্ণ করে তুলল। ইংরেজের অত্যাচার থেকে স্বজাতি 
সুগ্ডাদের কি ভাবে বাঁচানো যায় তাই হল তার একমাত্র ভাবনা । 
ক্লাচি থেকে একদিন চলে গেলেন তিনি পাহাড়ের উপরকার তার 
নিরালা পল্লীকুটিরে ৷ গ্রামবাসীদের ডেকে বললেনঃ ‘ভাই সব, 
তোমরা ওঠো, জাগে! ৷ দেবতা স্বপ্নে আমায় প্রত্যাদেশ দিয়েছেন 
'মুগ্ডাদের এবার দেশের কাজে লাগতে হবে। তোমরা মদ ছাড়, 
পৈতে নাও, নিরামিষ খাওয়া শুরু করো ৷ 

বীরসার কথায় মুণ্ডারা এক নূতন আদর্শে অনুপ্রাণিত হয়ে উঠল, 

সুগ্ডাদের এলাকায় জাগল এক প্রবল আন্দোলনের সাড়া । বীরসার 
নির্দেশে তারা সরকারকে খাজনা দেওয়া বন্ধ করলে । ফলে ইংরেজ 
সরকারের সঙ্গে বাধল বীরসাপন্থীদের প্রত্যক্ষ সংঘর্ষ । মুণ্ডারা 
ক্ষেপে গিয়ে থানা কাছারি আদালত ইত্যাদি পুড়িয়ে দিতে লাগল 
এবং রেলপথ ধ্বংস ও টেলিগ্রাফের তার কেটে যোগাযোগ ব্যবস্থা 
বিচ্ছিন্ন করে দিলে। ইংরেজ গবর্ণমেন্ট মনে মনে প্রমাদ গণলেন । 
অবশেষে বীরসাকে গ্রেফতার করে রীচি জেলে এনে বন্দী করে রাখা 
হল। 

যেদিন বীরসা ভগবানকে জেলে পোর! হয় সেই রাত্রিতেই মেঘে, 
মেঘে আকাশ ছেয়ে গেল, উঠল প্রচণ্ড ঝড়-_এই জ্রননায়কের 
লাঞুনায় প্রকৃতি যেন ক্ষেপে উঠল। বড়ের ঝাপটায় ধনে পড়ে, 
গেল রাচি জেলের প্রাচীর । বীরসাকে তখন সেখান থেকে নিয়ে' 
যাওয়া হল হাজারিবাগ জেলে । কিন্ত ইংরেজের সাধ্য কি এই 


মুজিপুজারীকে বন্দীশালায় আটক রাখে । হাজারিবাগ জেলে ১৯০২. 
সালে বীরসার জীবনান্ত হল । 


অন্গুশীলনী 

১। ভারতের আদিবাসী কাহারা ? স্বাধীনতা সংগ্রামের ইতিহাসে’ 
ইহাদের দান কি? 

২) মহাত্মা গান্ধীরও পূর্বে ভারতবর্ষে খাজনা বন্ধ আন্দোলনের প্রবর্তন, 
কে করিয়াছিলেন? আদিবাসী নেতা বীরস! ভগবানের জীবনী নিজের 
ভাষায় লিখ ৷ 

৩। অর্থ বল এবং বাক্য রচন| কর ৪ 


নাড়ীর যোগ, সর্বাঙ্গসম্পুর্ণ, গুগৌরবোজ্ৰল, সমরনীতি, অনুপ্রাণিত, 
জীবনান্ত । 


BUG 
রি, 


85 
প্রার্থনা 


রবীন্দ্রনাথ ঠাকুর 


বিপদে মোরে রক্ষা করো 
এ নহে মোর প্রার্থনা, 
বিপদে আমি না যেন করি ভয় ৷ 
ছুঃখতাপে ব্যথিত চিতে 
নাই-বা দিলে সান্ত্বনা? 
দুঃখে যেন করিতে পারি জয় । 
সহায় মোর না যদি জুটে - 
নিজের বল ন! যেন টুটে, . 
সংসারেতে ঘটিলে ক্ষতি 
লভিলে শুধু বঞ্চনা, 
নিজের মনে না যেন মানি ক্ষয়। 


আমারে তুমি করিবে ত্রাণ 
এ নহে মোর প্রার্থনা, 
তরিতে পারি শকতি যেন রয় ।. 
আমার তার লাঘব করি 
নাই-ব! দিলে সান্তনা, 
বহিতে পারি এমনি যেন হয় । 


-৪৮ পাঠ-সংগ্রহ 
নত্রশিরে সুখের দিনে 
তোমারি মুখ লইব চিনে, 
দুখের রাতে নিখিল ধরা 
যেদিন করে বঞ্চনা 
তোমারে যেন ন! করি সংশয় ॥ 


অনুশীলনী 


৯। ছন্দ ও যতির দিকে লক্ষ্য রাখিয়া কবিতাটি আবৃত্তি কর । 


২। দ্বঃখ ও বিপদে পড়িয়া আমরা যে সকল প্রার্থনা করি, তাহার সঙ্গে 
কবির প্রার্থনার প্রভেদ কি? 


৩। কবির প্রার্থনাগুলি তোমার নিজের ভাষায় লিখ । 


৪1 অর্থ বল ও বাক্য রচনা কর £--দৃঃখ-তাপ, টুটে, বঞ্চনা, নভ্রশিরে, 
নিখিল ধরা, সংশয় । 


ভনতের ন্লাজ্যশাসন 
কৃত্তিবাস ওঝা 


জোড়হাতে ভরত বলেন সবিনয় ৷ 
কেমনে রাখিব রাজ্য, মম কার্য নয় ॥ 
তোমার পাদুকা দেহ, করি গিয়া রাজা । 
তবে সে পারিব রাম, পালিবারে প্রজা । 
তোমার পাছুকা যদি থাকে রাম, ঘরে । 
ত্ৰিভুবনে আমার কি করে কার ডরে ॥ 
শ্রীরাম বলেন, হে ভরত প্রাণাধিক। 
পাছুকা লইয়া যাও, কি কব অধিক ॥ 

নন্দিগ্রামে পাট করি কর রাজকার্য ৷ 
সাবধান হইয়া পালিহ পিতৃরাজ্য ॥ 
গ্রীরামের পাদুক! ভরত শিরে ধরে । 
ভাবে পুলকিত অঙ্গ প্রফুল্ল অন্তরে ॥ 
পাদুকার অভিষেক করিয়া তথায় ৷ 
চলিলেন ভরত শ্রীরামের আজ্ঞায় ॥ 
সৈন্যগণ সহিত ভরত অতঃপরে ৷ 
তিন দিনে আইলেন অযোধ্যানগরে ॥ 
বিশ্বকর্মে পাঠাইয়া দেন ভগবান । 
নন্দিগ্রামে অট্টালিকা করিল নির্মাণ ॥ 
রতুসিংহাসনেতে ভরত পটি পাতি ৷ 
তদুপরি পাদুকা থুইয়া ধরে ছাতি ॥ 
তার নীচে শ্রীভরত কৃষ্ণসারচর্মে ৷ 
পাত্র মিত্র সহিত থাকেন রাজকর্মে ॥ 
কৃত্তিবান কবির সঙ্গীত স্ধাভাও্ড ৷ 
বিচিত্র মধুর গীত এ অযোধ্যাকাণ্ড ॥ 


অনুশীলনী 


১। ছন্দের দিকে লক্ষ্য রাখিয়া কবিতাটি আবৃত্তি কর ৷ 
২ ভরত রামকে কি বলিলেন? রামচন্দ্র তাহার কি উত্তর দিলেন? 


রাম অযোধ্যায় ফিরিতে ন! চাঁহিলে ভরত কি করিলেন? 
৩। অর্থ বল£ সবিনয়, প্রাণাধিক, পাট করি, পালিহ, বিশ্বকর্মে, পটি, 


কৃষ্ণসার-চম, সুধাভাণ্ড ৷ 


পাঠ-৪ 


দসযজ্ঞনাশ 

ভারতচক্দ্র রায় 
সুতনাথ ভূতসাথ দক্ষজ্ঞ নাশিছে। 
বক্ষ বক্ষ লক্ষ লক্ষ অট্ট অট্ট হাসিছে ॥ 
প্রেতভাগ সান্থুরাগ ঝম্প ঝম্প ঝাঁপিছে। 
ঘোর রোল গণ্ডগোল চৌদ্দলোক কীপিছে ॥, 
সৈশ্সত মন্ত্ৰপুত দক্ষ দেয় আহুতি । 
জন্মি তায় সৈন্য ধায় অশ্ব ঢালি মাহুতি ll 
বৈরিপক্ষ যক্ষ রক্ষ রুদ্রবর্গ ডাকিয়া ৷ 
যাও যাও হ দিখাও দক্ষ দেই হাকিয়া ॥ 
সে সভায় আত্রগায় রুদ্র দেন নিবৃত্তি। 
দক্ষরাজ পায় লাজ আর নাহি নিষ্কৃতি ॥ 
রুজু ধায় ভূত ন্দীভৃি সঙিয়া। 
ঘোরবেশ মুক্তকেশ যুদ্ধরঙ্গ রঙ্গিয়া ॥ 
ভার্গবের সৌষ্ঠবের দাড়ি গৌফ ছিণ্ডিল ৷. 
পুষণের ভূষণের দত্তপাতি পাড়িল ॥ 
যজ্ঞ গেহ ভাঙ্গি কেহ হব্য কব্য খাইছে । 
উধ্বহাত বিশ্বনাথ নাম গীত গাইছে ॥ 
মৌন তুণ্ড হেট যুণ্ড দক্ষ মৃত্যু জানিছে। 
কেহ ধায় মুষ্টি ঘায় মুণ্ড ছিণ্ডি আনিছে ॥ 
মৈল দক্ষ ভূত যক্ষ সিংহনাদ ছাড়িছে। 
ভারতের তৃণকের ছন্দ-বন্ধ বাড়িছে ॥ 


সমাধি লিপি ও 


অনুশীলনী 
১। ছন্দের দিকে লক্ষ্য রাখিয়া কবিতাটি স্পষ্টভাবে আবৃতি কর । 


২1 ভূতনাথ কি ভাবে দক্ষযন্ঞ নাশ করিলেন ? 
৩). অর্থ বল £ ভূতনাথ, যজ্ঞ, প্রেতভাগ? সানুরাগ, সৈহ্সৃত, মাহুতি, 
বৈরিপক্ষ, কুদ্রবর্গ, হু'দিখাও, আত্মত্যাগ, নিবৃত্ত, নন্দীভূঙ্গি, ভার্গব, পুষণ, 


তৃণক, ছন্দবন্ধ বাড়িছে ৷ 


সমাধি লিপি 
মাইকেল মধুসূদন দত্ত 
দীড়াও, পথিকবর, জন্ম যদি তব 
বঙ্গে । তিষ্ঠ ক্ষণকাল ! এ সমাধিস্থলে ৷ 
(জননীর কোলে শিশু লভয়ে যেমতি 
বিরাম ) মহীর পদে মহানিদ্রাবৃত 
দত্তকুলোভ্তব কবি শ্ৰীমধুস্থদন ! 
যশোর সাগরদাড়ী কবতক্ষতীরে 
জন্মভূমি, জন্মদাতা দত্ত মহামতি 
রাজনারায়ণ নামে, জননী জাহ্নবী ৷ 
অনুশীলনী 


১1 সমাধি লিপি বলিতে কি বুঝ? কবিতাটির নাম সমাধি লিপি হইবার 


কারণ কি? 
২। ছন্দ ও যতির দিকে লক্ষ্য রাখিয়া কবিতাটি আবৃত্তি কর ৷ 
৩। কবিতাটির প্রথমঢুপীচ লাইনের্সৈহিত শেষ তিন লাইনের বক্তব্যের 


€ভেদকি? প্রথম অংশে কবি কি বলিয়াছেন ; শেষের অংশের বক্তব্য কি? 
৪1 অর্থ বলঃ তিষ্ঠ ক্ষণকাল, জননীর কোলে শিশু লভয়ে ফেমতি 


বাম, মহীর পদে মহানিদ্রীহৃত, দতকুলে ভব, কবতক্ষ-তীরে ৷ 


প্রগ্র 
রবীন্দ্রনাথ ঠাকুর 

মা গো, আমায় চুটি দিতে বল্‌, 

সকাল থেকে পড়েছি যে মেলা। 
এখন আমি তোমার ঘরে বসে 

করব শুধু পড়া-পড়া খেলা । 
তুমি বলছ দুপুর এখন সবে, 

না হয় যেন সত্যি হল তাই, 
একদিনও কি দুপুরবেলা হলে 

বিকেল হল মনে করতে নাই ? 
আমি তো বেশ ভাবতে পারি মনে 

স্থয্যি ডুবে গেছে মাঠের শেষে, 
বাগ্দি-বুড়ি টুবড়ি ভরে নিয়ে 

শাক তুলেছে পুকুর-ধারে এসে । 
আধার হল মাদার-গাছের তলা, 

কালী হয়ে এল দিঘির জল, 
হাটের থেকে সবাই এল ফিরে, 

মাঠের থেকে এল চাষির দল। 
মনে কর্‌-না উঠল সাবের তারা, 

মনে করুনা সন্ধে হল যেন। 
রাতের বেলা ছুপুর যদি হয় 

দুপুর বেলা রাত হবে না কেন । 


কামনা ৫৩ 


অনুশীলনী 


১। ছন্দের দিকে লক্ষ্য রাখিয়া কবিতাটি আবৃতি কর ৷ 
“আমি তো বেশ ভাবতে 


২। শিশু মায়ের কাছে কি চাহিতেছে £ 
পারি মনেঃ__শিশু কি ভাবিতে পারে? 


৩। ব্যাখ্যা করঃ রাতের বেলা” ..---হবে না কেন £ 


কামনা 
কামিনী রায় 


ওহে দেব! ভেঙ্গে দাও ভীতির শৃষ্খল, 
ছি'ড়ে দাও লাজের বন্ধন, 


সমুদয় আপনারে দিই একেবারে 
জগতের পায়ে বিসর্জন ! 


স্বামিন, নির্দেশ তব হৃদয়ে ধরিয়া 
তোমারি নিদিষ্ট করি কাজ__ 
ছোট হোক্‌, বড় হোক্‌* পরের নয়নে 
পড়ুক বা না পড়ুক তাহে কেন লাজ? 


তুমি জীবনের প্রভু, তব ভৃত্য হয়ে 
বিলাইব বিভব তোমার ১ 

আমার কি লাজ, আমি ততটুকু দিব 
তুমি দেছ যে-টুকুর ভার । 


হি পাঠ-সংগ্রহ 
ভুলে যাই আপনারে, যশ-অপবাদ 
কভু যেন স্মরণে না আসে, 
প্রেমের আলোক দাও, নির্ভয়ের বল, 
তোমাতেই তৃপ্ত কর দাসে । 


অনুশীলনী 


৯। কবি কাহার নিকট প্রার্থনা করিতেছেন? তাহার কামনাগুলি কি? 
২! ছন্দ ও ভাবের দিকে লক্ষ্য রাখিয়া কবিতাটি আবৃত্তি কর । 
৩। অর্থ বলঃ শৃঙ্খল, বিসর্জন, স্বামিন, বিভব, যশ । 


আমান দেশ 
দ্বিজেন্দ্রলাল রায় 
বঙ্গ আমার! জননি আমার! ধাত্রি আমার ! আমার দেশ! 
কেন গো মা তোর শু নয়ন, কেন গো মা তোর রুক্ষ কেশ? 
কেন গো মা তোর ধুলায় আসন, কেন গো মা তোর মলিন বেশ? 
সপ্ত কোটি সন্তান যার ডাকে উচ্চে--«আমার দেশ”! 


উদদিল যেখানে বৃদ্ধ-আত্মা মুক্ত করিতে মোক্ষ দ্বার, 

আজিও জুড়িয়া অর্ধ জগৎ ভক্তি প্রণত চরণে ধীর, 

অশোক যাহার কীতি ছাইল গান্ধার হতে জলধি-শেষ, 

তুই কিনা মাগো তাদের জননী, তুই কিনা মাগে। তাদের দেশ । 


একদা যাহার বিজয়-সেনানী হেলায় লঙ্কা করিল জয়, 
একদা যাহার অর্ণবপোত ভ্রমিল ভারত-সাগরময়, 


আমার দেশ Ls 


সন্তান যার তিববত-চীন-জাপানে গঠিল উপনিবেশ, 
তার কিনা এই ধুলায় আসন, তার কিনা এই ছিন্নবেশ ! 


উঠিল যেখানে মুরজমন্দ্রে নিমাই কণ্ঠে মধুর তান, 
ন্যায়ের বিধান দিল রঘুমণি, চণ্ডীদাস যেথা গাহিল গান, 
যুদ্ধ করিল প্রতাপাদিত্য, তুই তো মা সেই ধন্য দেশ ! 
ধন্য আমরা, যদি এ শিরায় থাকে তাদের রক্ত-লেশ । 


যদিও মা তোর দিব্য আলোকে ঘিরে আছে আজ আধার ঘোর 
কেটে যাবে মেঘ, নবীন গরিমা ভাতিবে আবার ললাটে তোর, 
আমরা ঘুচাব মা তোর দৈন্য, মানুষ আমরা নহি তো মেষ ! 

দেবি আমার ! সাধনা আমার ! স্বর্গ আমার! আমার দেশ ! 


কিসের দুঃখ, কিসের দৈন্য, কিসের লজ্জা, কিসের ক্লেশ! 
সপ্ত কোটি মিলিত কণ্ঠে ডাকে যখন_-“আমার দেশ” ! 


অনুশীলনী 


১ “আমার দেশ’ বলিতে কবি কৌন দেশকে বুঝাইতেছেন ? তাঁর 
কিরূপ অবস্থা কবি দেখিতেছেন ? 

২। টাকা লিখ £ বুদ্ধ-আঁআ, অশোক, নিমাই, রঘুমণি, চণ্তীদাস, 
প্রতাপাদিত্য। 

৩। ব্যাখ্যা কর হ যদিও মা তোর." আমীর দেশ ! 


বাসন! 
করুণানিধান বন্দ্যোপাধ্যায় 
ছুট্ব আমি সরল প্রাণে 
পর্ণ-কুটার হ'তে, 
ধান-নাচানো মাঠের হাওয়ায় 
ছুইব আলিপথে ! 
বনের মাথায় আধার ফুঁড়ে, 
শুকতারাটি জাগবে দূরে, 
কান জুড়াবে পাখির গানে 
সুরের মিঠে জ্রোতে 


এলিয়ে দেব নগ্ন বাহু 
গাঙের রাঙা জলে, 
ঝাঁপিয়ে প’ড়ে উজান যাব 
ঢেউয়ের টলমলে ; 
তুচ্ছ ক'রে জোয়ার-ভাটা, 
এপার-ওপার সাতার-কাটা, 
নাচবে আলো জলের বুকে 
নীল আকাশের তলে ৷ 


বর্ষা যখন ছড়িয়ে দেবে 

মোতির “নাত-নরী', 
কদম-কেশর শিউরে উঠে 

পড়বে বারি’ ঝরি? ; 


বাসনা ৫৭7 


মাঠের কোণে যাবে দেখা 

বৃষ্টিধারার “চিকে*ঢাকা 

কেয়াঝাড়ের মাথার 'পরে 
নারিকেলের সারি । 


শিল কুড়িয়ে বাধব “মোয়া” 
লাঙ্গল দেব ভূঁয়ে, 
কড় কড়. কড় ডাকবে “দেয়া” 
আস্ব আমন রুয়ে । 
আকাশ-ভাঙা মুষল-ধার, 
বাশের ঝাড়ে কি তোলপাড়! 
পাকুড় তেতুল ঝাউয়ের ঝাড় 
পড়বে হুয়ে হয়ে ! 


শুনতে যাব ভারত-কথাঃ 
রামায়ণের গানঃ 
সীতার দুখে চোখের জলে 
গল্বে মনঃপ্রাণ ; 
বনবাসের করুণ কথা 
শুনতে বুকে বাজবে ব্যথা, 
ফিরব ঘরে ছুঃখভরে 
ক্ষুব্ধ ভরিয়মাণ। 


টা | পাঠ-সংগ্রহ 
সারাদিনের আন্তিভরা 
শিথিল আঁখির পাতে 
স্বপ্রহারা ঘুমের আরাম 


ভোগ করিব রাতে ! 
না ফুটিতেই উষার আখি, 


না ডাকিতেই ভোরের পাখি, 
ঝঙ্কারিব ‘জয় জগদীশ’ 
প্রাণের একতারাতে ৷ 
অন্গুশীলনী 


৯। ছন্দের দিকে লক্ষ্য রাখিয়া কবিতাটি আবৃত্তি কর । 
২। কবি নিজেকে কিভাবে ক: 


লনা করিয়াছেন ? তাহার ধুবাসনাগুলি 
নিজের ভাষায় লিখ । 

*1 ব্যাখ্যা কর £ বনের মাথায় আধার ফুপড়ে, মোতির সাত-নরী, বৃষ্টি 
খারার চিকে ঢাক] । 

ছিন-মুকুল 
সত্যেন্দ্ৰনাথ দত্ত 
সব-চেয়ে যে ছোট পিঁড়িখানি 
সেইখানি আর কেউ রাখে না পেতে 


ছোট থালায় হয় নাকো ভাত বাড়া, 


জল ভরে না ছোট গেলাসেতে ) 
বাড়ির মধ্যে সব-চেয়ে যে ছোটো 


খাবার বেলায় কেউ ডাকে 
সব-চেয়ে যে শেষে এসেছিল 


তারি খাওয়া ঘুচেছে সব আগে । 


না তাকে, 


ছিন্ন-মুকুল ৫৯ 
 সব-চেয়ে যে অল্পে ছিল খুশী, 
খুশী ছিল খেঁষাধেঁষির ঘরে, 
সেই গেছে, হায়, হাওয়ার সঙ্গে মিশে, 
দিয়ে গেছে, জায়গা খালি করে ! 
ছেড়ে গেছে পুতুল পুঁতির মালা, 
/ছড়ে গেছে মায়ের কোলের দাবি, 6 রঃ 
ভয়-তরাসে ছিল যে সব-চেয়ে 
সেই খুলেছে আধার ঘরের চাবি ! 


সব-চেয়ে যে ছোটো কাপড়গুলি, 

সেগুলি কেউ দেয় না মেলে ছাদে ; 
যে শয্যাটি সবার চেয়ে ছোটো 

আজকে সেটি শুন্য পড়ে কাদে ! 
সব-চেয়ে যে শেষে এসেছিল 

সেই গিয়েছে সবার আগে স'রে, 
ছোট্ট যে জন ছিল রে সব-চেয়ে 

সেই দিয়েছে সকল শুন্য করে! 


অনুশীলনী 


১ কবিতাটির নাম “ছিনন-মুকুল” দেওয়া হইয়াছে কেন ই 
২। “সেই দিয়েছে সকল শুন্য করে”_-“সেই' বলিতে কাহাকে বুঝানো 


“হইতেছে ? সে চলিয়া যাওয়ায় কোন কোন কাজ বন্ধ হইয়াছে? 


অ-কেজোর গান 
কাজী নজরুল ইসলাম 


ঞঁ ঘাসের ফুলে মটরশুটার ক্ষেতে 
আমার এ মন-মৌমাছি ভাই উঠেছে আজ মেতে ॥ 


এই রোদ-সোহাগী পউষ-প্রাতে 
অথির প্রজাপতির সাথে 
বেড়াই কুঁড়ির পাতে পাতে 
পুষ্পল মৌ-ক্ষেতে ! 
আমি আমন ধানের বিদায়-কীদন শুনি মাঠে রেতে ৷ 


আজ . কাশ-বনে কে শ্বাস ফেলে যায় মরা নদীর কুলে,, 
ও তার হ'ল্দে আঁচল চ'লতে জড়ায় অড়হড়ের ফুলে ! 
এ বাবলা ফুলে নাকছাবি তার, 
গা’য় শাড়ী নীল অপরাজিতার, 
চ'লেছি সেই অজানিতার রঃ 
উদাস পরশ পেতে । 
আমায় ডেকেছে সে চোখ-ইশারায় পথে যেতে যেতে ॥ 


এ ঘাসের ফুলে মটরশুটীর ক্ষেতে, 
আমার এ মন-মৌমাছি ভাই উঠেছে তাই মেতে ॥ 


| 
iy 


গন্ধ বিচার ৬১ 


অনুশীলনী 


৯। কবির মন কোথায়, এবং কেন মাতিয়া উঠিয়াছে? কবি পউষ 


প্রাতে কি করিতেছেন ? 
২। ব্যাখ্যা কর £ আজ কাশবনে--------- উদাস পরশ পেতে ৷ 
৩। অর্থ বলঃ পুষ্পল মৌক্ষেত, বিদায়-কাদন, অজানিতা । 


গন্ধ বিঢার 

সুকুমার রায় 
সিংহাসনে বস্ল রাজা বাজল কীসর ঘণ্টা, 
ছট্ফটিয়ে উঠল কেঁপে মন্ত্রীবুড়োর মনটা ৷ 
বল্লে রাজা, মন্ত্রী তোমার জামায় কেন গন্ধ? 
মন্ত্রী বলে, এসেন্স দিছি__গন্ধ তো নয় মন্দ! 
রাজা বলেন, মন্দ ভালো দেখুক শুঁকে বছ্ধি, 
বন্তি বলে, আমার নাকে বেজায় হল সদি। 
রাজা হাকেন, বোলাও তবে, রামনারায়ণ পাত্র । 
পাত্র বলে, নস্তি নিলাম এক্ষনি এইমাত্র, 
নস্তি দিয়ে বন্ধ যে নাক গন্ধ কোথায় ঢুকবে ? 
রাজা বলেন, কোটাল তবে এগিয়ে এস, শু'কবে। 
কোটাল বলে, পান খেয়েছি মশলা৷ তাতে কর্পূর, 
গন্ধে তারি মুণ্ড আমার একেবারে ভরপুর । 
রাজা বলেন, আস্থক তবে শের পালোয়ান ভীমসিং, 
ভীম বলে, আজ কচ্ছে আমার সমস্ত গা ঝিম্‌ বিম্‌ । 
রাত্রে আমার বোখার হল বলছি হুজুর ঠিক বাৎ, 
বলেই শুল রাজ সভাতে চক্ষু বুজে চিৎপাত ৷ 


পাঠ-সংগ্রহ 


রাজার শালা চন্দ্রকেতু তারেই ধ'রে শেষটা, 
বল্ল রাজা, তুমিই না হয় কর না ভাই চেষ্টা ৷ 
চন্দ্র বলেন, মারতে চাওতো ডাকাও নাকো জল্লাদ, 
গন্ধ শুকে মরতে হবে এ আবার কি আহ্লাদ ? 
ছিল হাজির বৃদ্ধ নাজির বয়সটি' তার নব্বই, 

ভাবল মনে, ভয় কেন আর একদিন তো মরবই । 
সাহস করে বল্‌লে বুড়ো, মিথ্যে সবাই বকছিস্‌, 
গু'কতে পারি হুকুম পেলে এবং পেলে বকশিশ । 
রাজা বলেন, হাজার টাকা ইনাম পাবে সন্ত, 

তাই না শুনে উৎসাহেতে উঠল বুড়ো মন্দ ৷ 

জামার পরে নাক ঠেকিয়ে__শু'ঁকলো কত গন্ধ, 
রইল অটল দেখল লোকে বিস্ময়ে বাক্‌ বন্ধ ৷ 
রাজ্যে হল জয়-জয়কার বাজল কাসর চঢক্কা, 

বাপ রে কি তেজ বুড়োর হাড়ে পায় না সে যে অঙ্কা । 


অন্মুশীলনী 


১। মন্ত্রার জামায় কিসের গন্ধ ছিল ? সেই গন্ধ বিচার করিতে {কাহারা 


ভয় পাইয়াছিল ? তাহারা কি কি কারণে গন্ধ শু২কিতে রাজী হয় নাই? 


২। শেষ পর্যন্ত কে এবং কেন গন্ধ বিচারে রাজী হইল? তাহার কীন্তি 


দেখিয়া সকলে কি করিল ? 


নাপাই 

জসীম উদ্দীন 
এই গাঁয়ের এক চাষার ছেলে, লম্বা মাথার চুল, _ 
কালো মুখেই কালো ভ্রমর ! কিসের রঙীন ফুল? 
কীচা-ধানের পাতার মত কচি মুখের মায়া 
তা'র সাথে কে মাখিয়ে দেছে নবীন তৃণের ছায়া ৷ 
জালি-লাউয়ের ডগার মত বাহু ছু'খান সরু ; 
গা'খানি তা*র শাউন-মাসের যেমন তমাল-তরু ৷ 
বাদল-ধোয়া মেঘে কে গো মাখিয়ে দেছে তেল, 
বিজলী-মেয়ে লাজে লুকায় ভুলিয়ে আলোর খেল্‌ ॥ 
কচি ধানের তুল্তে চারা হয়ত’ কোনো চাষী 
মুখে তাহার ছড়িয়ে গেছেটুকতকটা তা’র হাসি । 


আখড়াতে তার বাঁশের লাঠি অনেক মানে মানী: 
খেলার দলে তারে নিয়েই সবার টানাটানি । 
“জারী'র গানে তাহার গলা উঠে সবার আগে, 
“শাল-স্ুন্দী' বেত যেন ও, সকল-্কাজেই লাগে । 
বুড়োরা কয়”_-ছেলে নয়, ও পাগল লোহা যেন? 
রূপাই যেমন বাপের বেটা, কেউ দেখেছে হেন? 
যদিও রূপা নয়কো রূপাই,_-রূপার চেয়ে দামী, 
এক কালেতে ওরই নামে সব গী হবে নামী? 


৬৪ পাঠ-সংগ্রহ 


অন্ুুশীলনী 


১। বূপাই কে? কবিতাটিতে তাহার সৌন্দর্যের যে বর্ণনা আছে তাহা 
নিজের ভাষায় লিখ ৷ 

২1 ‘এক কালেতে ওরই নামে সব গাঁ হবে ' নামী’_ কথাগুলি কাহারা 
“এবং কেন বলিত ? 

৩1 অর্থ বল £ বাদল-ধোয়া মেঘ, জারী-গান, শালুন্দী, পাগল-লোহা । 


কুকুন্পাগল 
অন্নদাশঙ্কর রায় 
(১) 
লোকটা ছিল কুকুরপাগল । 
কুকুরবাবু খাবেন বলে 
গণ্ডা কয়েক পুষলো ছাগল ৷ 
ছাগলগুলোয় চরতে দিতে 
করতে হলো ঘাসের বাহার । 
ঘাসের গোড়ায় না দিলে নয় 
চিলি দেশের আমদানি সার । 
সারের জন্যে গাড়ি লাগে 
গাড়ির জন্যে বলদ বাহন। 
বলদজোড়ার জন্যে আবার 
খড় কেনা হয় কাহন কাহন। 
খড়ের গাদায় লাগলে আগুন 
জলদি জলদি জল যে চাই। 
জলের জন্যে পুকুর কাটাও 
মুনিষ খাটাও শ’আড়াই । 


পাঠ-৫ 


কুকুরপাগল 
(২) 


তারপরে কী হলো, জানে৷? 
[ও কুকুরাবাদ গায়ের লোক 
মুশকিলেতে পড়ল সবাই 
কুকুর যেদিন বুজল চোখ । 
আড়াই শ’ জন বেকার নিয়ে 
জমি বৃহৎ একার নিয়ে 
খড়ের গাদায় আগুন নিয়ে 
ছাগল ছানা ছ’গুণ নিয়ে 
গাড়ি নিয়ে বলদ নিয়ে 
গৌজামিল ও গলদ নিয়ে 
লোকটা হলো আন্ত পাগল ৷ 
সব কিছু তার হাতিয়ে নিল 
আগরওয়ালা গণ্ডেরীমল । 
মানুষ হলো ছাটাই 
ঘাস হলো কাটাই 
ওজন দরে বিক্রি হ'ল 
সকল কটা পাঠাই । 
বলদ গেল পিঁজরাপোলে 
রইল নাকো ল্যাঠাই ৷ 


মনের সুখে রাজ্য করে 
পরমপুরুষ গণ্ডেরীমল 

কেউ জানে না কোথায় গেল 
সেই আমাদের কুকুরপাগল । 


৬৫ 


পাঠ-সংগ্রহ 
অনুশীলনী 


১1. কুকুর পুষিতে কুকুরপাগল কি কি করিয়াছিল ? 
২। কুকুর মারা যাইবার*পর কি ঘটিল ? 
৩। গণ্ডেরীমলের হাতে পড়িয়া তাহার সব কিছুর কি দশ হইল ? 


এক যে ছিল 
সুকান্ত ভট্টাচার্য 
এক যে ছিল আপনভোলা কিশোর, 
ইস্কুল তার ভাল লাগত না, 
সহা হত না পড়াশুনার ঝামেলা 
আমাদের চলতি লেখাপড়া সে শিখল না কোনোকালেই, 
অথচ সে ছাড়িয়ে গেল সার! দেশের সবটুকু পাণ্ডিত্যকে ৷ 
কেমন ক'রে? সে প্রশ্ন আমাকে ক'রো না ॥ 


বড়মানুষীর মধ্যে গরীবের মত মানুষ, 

তাই বড় হয়ে সে বড়মানুষ ন! হয়ে 

মানুষ হিসেবে হল অনেক বড়। 

কেমন ক'রে? সে প্রশ্ন আমাকে ক'রো না ॥ 


গানসাধার বাঁধা আইন সে মানে নি, 
অথচ স্বর্গের বাগান থেকে সে চুরি ক'রে আনল 
তোমার আমার গান । 
কবি সে, ছবি আকার অভ্যাস ছিল না ছোট বয়সে, * 


এক যে ছিল ন 


অথচ শিল্পী ব'লে সে-ই পেল শ্রেষ্ঠ শিল্পীদের সম্মান ৷ 
কেমন ক'রে? সে প্রশ্ন আমাকে কারো না ॥ 


মানুষ হল না ব'লে যে ছিল তার দিদির আক্ষেপের বিষয়, 
অনেক দিনঃ অনেক বিদ্রপ যাকে করেছে আহত ; 

সে-ই একদিন চমক লাগিয়ে করলো! দিখিজয় ৷ 

কেউ তাকে বলল, ‘বিশ্বকবি’, কেউ বা “কবিগুরু? 
উত্তর-দক্ষিণ-পুর্ব-পশ্চিম চারিদিক করল প্রণাম । 

তাই পৃথিবী আজো অবাক হয়ে তাকিয়ে বলছে ঃ 
কেমন.ক'রে? সে প্রশ্ন আমাকে ক'রো নাঃ 

এ প্রশ্নের জবাব তোমাদের মত আমিও খুঁজি ॥ 


অনুশীলনী 


১। আপন ভোলা কিশোর কে? কবি তাহার চরিত্রের কোন্‌ কোন্‌ 
আশ্চর্য বিষয়ের উল্লেখ.করিয়াছেন? 
২। উত্তর-দক্ষিণ-পর্ব-পশ্চিম চারিদিক করল প্রণাম_কি কারণে তিনি 
বিশ্বের প্রণাম পাইয়াছিলেন £ 
৩৭ ব্যাখ্যা কর ঃ সে বড়মানুষ ন! হয়ে 
মানুষ হিসেবে হল অনেক বড়। 


নির্দেশিকা 

শৈশব কথ : রচনাটি ‘বিদ্যাসাগর চরিত” থেকে সংক্ষিপ্ত আকারে 
নেওয়া হয়েছে । শব্দার্থ ৪. দেহাত্যয়_দেহের বিনাশ, পিতৃব্য-_কাকা, 
সভাষণ-__সৃষ্বোৌধন, সৌম্যমৃতি-_-শান্ত চেহারা, সুবর্ণবণিক--সোনীর ব্যবসায়ী, 
বৈগুণ্যবশত-_-পরিবর্তন হওয়ার জন্মে, অভিপ্রেত-_-মনোগত | 

মন্বন্তর : রচনাটি ‘আনন্দমঠ’ উপন্যাসের অংশ বিশেষ থেকে সংক্ষেপিত। 
শব্দার্থ : . মন্বত্তর-_দুভিক্ষ, মহার্ঘ__অতি মুল্য যার, সরফরাজ- প্রধান, 
রাজন্ব--রাঁজার কর, রোগ সময় পাইল-_-রোগের সময় এল, প্রাদুর্ভাব__ 
উদ্ভব, বপু-_শরীর ৷ 

বালক রামতনু ও ডেবিড হেয়ার : রচনাটি ‘রামতনু লাহিড়ী ও 
তৎকালীন বঙ্গসমাজ’ গ্রন্থ থেকে সংক্ষিপ্ত আকারে গৃহীত। শব্দাৰ্থ : 
লাহিড়ী মহাশয়-__-রামতনু লাহিড়ী । উনিশ শতকের একজন কৃতী পণ্ডিত ও 
শিক্ষক ৷ উদ্িগ্র__-উৎকঠিত, সন্নিকটে__নিকটে, প্রবিউ-_ষে প্রবেশ করিয়াছে, 
কুলীন_ উত্তম বংশ, অপ্রতুল--অভাব,. উত্যক্ত-_বিরক্ত, me 1০01... 
স০ঘঃ 5০1০০1--আমি গরীব ছাত্র, দয়া করে আপনার স্কুলে আমাকে 
ভতি করুন ৷ 

ছেলেবেলার স্মৃতি : রচনাটি লেখকের ‘ছেলেবেলা? গ্রন্থের অংশ 
বিশেষ৷ শব্দার্থ : সীতার বনবাস__ঈশ্বরচন্দ্র বিদ্যাসাগর লিখিত গ্রন্থ । 
মেঘনাদ বধ কাব্য_-মাইকেল মধুসুদন দত্তের লেখা কাব্যগ্রন্থ ৷ 
বোপদেব কৃত ব্যাকরণ । 


জুয়েজ খালে : হান্গর শিকার : ১৮৯৮ খ্রীষ্টাব্দে স্বামীজির দ্বিতীয়- 
বার যুরোপ যাত্রা পথের অভিজ্ঞতাগুলি তার “পরিব্রাজক” ্রন্থে লিখিত 
আছে। রচনাটি পরিব্রাজকের একটি অংশ থেকে সংক্ষেপিত ৷ শব্দার্থ : বন্দর 
_ সমুদ্র বা নদীর তীরে বাণিজ্য করবার স্থান, জাতক্রোধ--অত্যন্ত রাগ, 
গাড্ধাড়া_-বকুঁঠো মাছ । আকৰ্ণ বিস্তার হাসি-_কান পর্যন্ত বিস্তৃত হাসি, 
কর্ণকুহর--কর্ণের ছিত্র। লবণসমুদ্রজন্মা--সমুদ্রের লোনা জলে জন্ম যার, 
উদরাগ্মি-_পেটের ভ্বালা, ভস্মাবশেষ-_ছাই, ক্ষুধার আগুন । 


মুদ্ধবোধ__ 


নির্দেশিকা রি 


জগ্ধর রাজার কথা : লেখকের মেহাঁভারতের কথা!’ গ্রন্থ থেকে রচনাটি 
নংক্ষেপিত ৷ শব্দার্থ : ইক্ষাকু বংশ_-সূর্ধ বংশীয় রাজাদের আদিপুরুষ ৷ 
শ্রীরাচন্্র এই বংশেই জন্মেছিলেন । সগর_স (সহ ) গর (বিষ)-_-বিষের 
সঙ্গে জাত বলে এপ্র নাম সগর ৷ অশ্বমেধ_প্রাচীন ভারতের শ্রেষ্ঠ রাজারা 
এই যজ্ঞ করতেন । সকল যজ্ঞের মধ্যে অশ্বমেধই প্রধান । কপিল-_বিখ্যাত 
াষি ॥ ইনি সাংখ্যদর্মন রচনা করেছিলেন । 


চৈতন্দেব : “শিশু ভারতী’তে প্রকাশিত ‘চৈতন্তদেব’ প্রবন্ধ থেকে 
সংক্ষেপিত ৷ শব্দাৰ্থ : তংকৃং_তাহার দ্বারা সম্পন্ন, টোৌল-_সংস্কত পাঠশালা, 
ঈশ্বরপুরী__বৈষ্ণর ব্রক্মচারী, ইনি 
মতো ভগবান বিষ্ণুর চরণ» 
ভ্রীবাস__শ্রীহট্রবাসী ব্ৰাহ্মণ ৷ 
করতেন, কৌশল্যা_-বাজা 


অজীতশ্মশ্র-_যার দাঁড়ি ওঠে নি, 
চৈতন্যদেবকে দীক্ষা দেন, বিষ্ণুপাদপদ্ম_পদ্মের 
বৃন্দাবন__সথুরার কাছে বৈষ্ণবদের তীর্থক্ষেত্র, 
পিতার বন্ধু হিসাবে চৈতন্তদেব তাকে শ্রদ্ধা 


'দশরথের স্ত্রী ৷ ) 
বুদ্ধকথা : রচনাঁটি নালকের অংশবিশেষ থেকে সংক্ষিপ্তাকারে গৃহীত । 
শুদ্ধোদনের রাজধানী, 


শান্সার্থ,: কপিলবাস্ত--হিমালয়ের নিচে রাজা 
গণংকার--ভবিষ্ৎ গণনা করেন যারা ৷ 

রামের কীর্তি : কাহিনীটি লেখকের 
বিশেষ থেকে সংক্ষেপিত ৷ শব্দার্থ : দেবর_-্ব 
পুত্র স্তম্ভিত-_অবকরুদ্ধ । 

প্রাচীন ভারতের উভিপশাস্ত্ : 
থেকে সংক্ষিপ্তাকারে নেওয়া হয়েছে । 
ব্যবহার্ধ_যা রোজ ব্যবহার করা হয় 

আতুরী ডাইনী : কাহিনীটি লেখকের ‘পথের পাঁচালী’ উপন্যাস থেকে 
সংক্ষিপ্ত আকারে গৃহীত । শব্দার্থ : সঙ্কল্প_-বাসনা, সাঙ্গ শেষ, উপেক্ষা 
অগ্রাহ, আশঙ্কী_ ভয়? ভুরদুরভি-কঠিন দৃষ্টি, আঁ্তঁরব-_কাতর-ধ্বনি ৷ 

ব্ৰীরন। ভগবান : শিশু ভারতীতে প্রকাশিত প্রবন্ধ থেকে রচনাটি 
সংক্ষিপ্ত আকারে গৃহীত ৷ শবার্থ : আদিবাঁসী- প্রাচীন অধিবাসী, নাঁড়ীর 


‘রামের সুমতি’ উপন্যাসের অংশ 
মীর ভ্রাতা, ত্রাতুক্ুত্র-_জাতাঁর 


রচনাটি লেখকের গাছপালা!’ গ্রন্থ 
শব্দার্থ ঃ অন্তর্গত_-ভিতর, নিত্য 


৭০ পাণঠ-সংগ্রহ 


যোগ-_নাডীর সঙ্গে যোগ, সর্বাঙ্গ সম্পুর্ণ সব দিক সম্পুর্ণ, সমরনীতি_ 
যুদ্ধের নীতি, অনুপ্রাণিত_উংসাহিত, গৌরবোজ্ছল-_গোঁরবে উজ্জ্বল, জীবনাভ 
_মৃত্যু ৷ 

প্রার্থনা : ছোটখাটো বিপদে পড়ে আমর! ঈশ্বরের কাছে প্রতিদিনই 
প্রার্থনা করি । কবির প্রার্থনা সে জাতীয় নয় । নির্ভাক মন নিয়ে তিনি যেন 
সমস্ত বাধা অতিক্রম করতে পারেন, এই কবির কামন! ৷ শব্দার্থ; দুখে- 
তাপ-_দুঃখকষ্ট, বঞ্চনা__ প্রতারণা, নঅশিরে-__মাথা নত করে, নিখিল 
ধরা_-সমস্ত জগত, সংশয়__সন্দেহ ৷ - 

ভরতের রাজ্যশাসন : ভরত রামচন্ড্রের কাছে এসে তার পাদুকা 
প্রার্থনা করলেন। রামচন্দ্র সম্মত হলে ভরত নন্দিগ্রামে এলেন পাদুকার 
অভিষেক করবার জন্যে । শব্দার্থ ঃ সবিনয় বিনয়ের সঙ্গে, প্রাণাধিক__ 
প্রাণের চেয়েও বেশি প্রিয়, পাট করি-রাজধানী নির্মাণ করে, পালিহ_ 
পালন করে|, বিশ্বকর্মা--দেবশিল্পী, পি বহুমূল্য রেশমী বস্তু, কৃষ্ণসার চর্জ__ 
এক জাতীয় হরিণের চামড়া, সুধাভাণ্ড_সুধার পাত্র ॥ 


দক্ষবজ্ঞনাশ : কবিতাটিতে সতীর দেহত্যাগের পর ক্রুদ্ধ শিবের দক্ষযজ্ঞ 
নাশের বর্ণনা আছে। শব্দার্থ : ভূতনাথ_শিব, ভঁতসাথ_-ভূতগণের সঙ্গে, 
রক্ষ_ভূতযোনি, প্রেতভাগ-_ম্ত মানুষের দেহধারী জীব, সানুরাগ-_প্রাণ 
খুলে, সৈশ্বসৃত__যে মন্ত্র উচ্চারণ করে আহুতি দিলে আপন! আপনি সৈন্য 
জন্মায়, ঢালি-_যারা,ঢাল নিয়ে মনদ্ধ করে, মাহুতি_গজ সৈন্য, বৈরীপক্ষ__ 
শত্রু পক্ষীয়, হু'দিখাণ্ত__দর্পের সঙ্গে গর্জন করে অ 
নিবৃতি-রুদ্র আপনতেজে দক্ষের সৈন্যগণকে নিজ দেহে মিশিয়ে নিলেন, 
নন্দিভৃঙ্গী--শিবের অনুচরছয়, ভার্গব, ভৃগ্ত খষির খু, যজ্ঞের পুরোহিত, 


পৃষণ__অগ্মিদেবতাঁর এক নাম ৷ তণক--আলোচ্য কবিতাটির ছন্দের নাম, 
ছন্দৌবন্ধ__ছন্দের বাধুনি ৷ 


গ্রসর হও, সে সভায়...... 


সমাধিলিপি : বাঙালী পথিকের কাছে কবির আবেদন, চলার পথে 
তারা যেন কবির সমাধি ফলকের সামনে 


ক্ষণেকের জন্য দাড়ায়, কারণ 
এই সমাধির নিচে ঘুমিয়ে আছেন কবি । 


শব্দার্থ : ভিষ্ঠ ক্ষণকাল-_কিছুক্ষণ 


নির্দেশিকা ৭১ 


দীড়াও, জননীর কোলে-.....বিরাম-_মায়ের কোলে শিশু যেমন বিশ্রাম করে, 
মহীর পদে-_মাটির নিচে, দত্তকৃলোত্তব__দত্ত পরিবারে জন্ম ধীর, কবতক্ষ- 
তীরে--কবতক্ষ নদীর তীরে । 

প্রশ্ন £ ঘরে বসে নিয়মমাফিক পড়াশোনা করতে একটুও ভালো লাগে 
না শিশুর ৷ দুপুরবেলা খেলা করায় মায়ের নিষেধ আছে । খোকা কিন্ত 
মনে মনে দুপুর বেলাতেই বিকেলের কথ! কল্পনা করতে পারে । খোকন 
ভেবে পায় না, সবাই যদি “রাতনদ্পুর” বলতে পারে, তবে দ্বপুর রাতের কথা 
ভাবতে দোষ কি। রর 

কামনা : কবি ঈশ্বরের কাছে প্রার্থনা করছেন, তিনি যেন সমস্ত 
ভয়ভীতির বন্ধন ঘুচিয়ে জগতের সেবায় আত্মদমর্পণ করতে পারেন । ঈশ্বরের 
দাস হিসাবে সংসারের ছোট বড়'র ব্যবধান ভুলে, তার উপর অপিত কাজেই 
তার তৃপ্তি । শব্দার্থ : শৃঙ্খল-_বন্ধন, বিসর্জন_ পরিত্যাগ, স্বামিন্‌_ প্রভু, 
'বিভব__মততু, সম্পদ, যশ__কীতি। 

আমার দেশ : কবি বাংলাদেশের দীন-হীন, মলিন বেশ দেখে ব্যথিত। 
একদা! এইদেশ তীর কৃতী সন্তানের কীতিতে উজ্বল ছিল। তাই কবি আবার 
বাংলাদেশকে পূর্বগৌরবে ফিরিয়ে আনতে দৃঢ় প্রতিজ্ঞ ৷ শব্দার্থ : বুদ্ধআত্মা-_ 
তথাগত বুদ্ধের বাণী । _অশোক-_মগধরাঁজ চন্দ্রগুপ্তের পৌত্র ও বিন্দসারের 
পুত্ৰ ৷ নিমাই_চৈতন্যদেব। রঘুমণি__ প্রসিদ্ধ নৈয়ায়িক পণ্ডিত । চণ্ডীদাঁস 
_বিখ্যাত বৈষ্ণব কবি চণ্ডীদাস, প্রতাপাদিত্য_প্রতাপাদিত্য রায় । বঙ্গের 
বিখ্যাত রাজা । 

বাসন! : কবিতাটিতে শব্দ দিয়ে কবি চমৎকার নি ছবি একেছেন, 
যার ভেতর দিয়ে গ্রামের জীবনধারার সঙ্গে প্রকৃতির মিলগুলি ভারী সুন্দরভাবে 
ফুটে উঠেছে। শব্দার্থ : আলিপথ--আইল বা আল, বনের মাথায় আঁধার 
ফু'ডে_ঘন বন ও রাত্রির অন্ধকার ভেদ করে ॥ মোতির সাঁত-নরী- স্ক্তোর 
মতো জলবিন্দু ঘাসের ওপর সাত-নরী হারের মতো ছড়িয়ে পড়বে । বৃষ্টিধারার 
চিকে ঢাকা __বৃ্টির সারি সারি ধারা মিলে যেন একখানা চিক রচনা করবে । 

ছিন্ন-মুকুল £ একটি শিশুর অকাল মৃত্যুতে চারিদিকের শুন্যতাটি ভারী 
সুন্দরভাবে , ফুটে উঠেছে কবিতাটিতে । শব্দার্থ ৪ সেই খুলেছে আধার 


৭২ পাঠ-সংগ্রহ 
ঘরের চাবি__এক] চলতে যে ভয় পেত, আজ 
সবার আগে চলে গেল । | 
অ-কেজোঁর গীল : কবি সাধারণ মানুষের মতো কাজের মধ্যে ডুবে 
থাকতে চান না, পউষের মাঠ আর কাঁশবনের স্রিপ্ধতার ছয়! পাবার জন্যেই 
তিনি অনেক বেশি আকুল । প্রকৃতির ডাকে তাই কবি সাড়া দিতে চান । 
শব্দার্থ : পৃষ্পল মৌ-ক্ষেতৈ__মধুতে ভরা অজস্র ফুলের মাঝে । বিদায় 


কাদন-__বিদায় নেবার কান্না, অজানিতা- প্রকৃতিকে কবি একজন অপরিচিত! 
মহিলার সঙ্গে তুলন! করেছেন ॥ 


মৃত্যুর অন্ধকারের মধ্যে সে-ই 


গন্ধ বিচার : মন্ত্রীর জামায় গন্ধ আবিষ্কার করতে গিয়ে কি সমস্যা 
দেখা দিয়েছিল, তাই কবিতাটিতে বলা হয়েছে । 


কবিতাটির সহজ সরল 
প্রকাশ ভঙ্গীটি লক্ষ্য কর ॥ 


রূপাই : শহরের লোকের রূপের মধ্যে একটা পরিচ্ছন্নতা আছে যা 
কিন্ত গ্রামের চাষীর স্বাস্থ্যবান দেহের লাবণ্যের কাছে তা অনেক ম্লান ৷ 
কবিতাটিতে তেমনি এক গ্রাম্য চাষীর রূপ বর্ণনা কর! হয়েছে । শব্দাৰ্থ £ 
কালো মুখেই......রঙিন ফুল ?_চুলগুলি ঘন কালো__যেন একদল ভ্রমর 
রডীন ফুল ছেড়ে তার কালো মুখের পর বসেছে। বাদল ধোয়া মেঘ__ 
বর্ষার মেঘের মতো উজ্জ্বল কালো । জারীর গান, 


এক রকম পাঁচালী ও 
কবিগান । শাল-্ুন্দী-_এক জাতীয় বেত । পাগল লোহা__ইস্পাঁত । 


কুকুরপাঁগল : কুকুর পোষাঁর উদ্ভট খেয়ালে এক কৃকুরপাঁগলের শেষ 
পর্যন্ত কি দশা হয়েছিল, ছড়াঁটিতে তারই সুন্দর কাহিনীটি আঁছে। 
সরলতা, শব্দের চমতকার ব্যবহার কবিতাটির বৈশিষ্ট্য ৷ 

এক যে ছিল : স্কুল কলেজে পড়েন নি রবীন্দ্রনাথ, কিন্তু তিনিই 
পেয়েছিলেন শ্রেষ্ঠ পণ্ডিতের সম্মান । বিশাল ধনীর সন্তান হয়েও কখনো তিনি 
দেশের দরিদ্র মানুষের কথা ভোলেন নি। গান ও শিল্পচর্চার বাধা 
রীতিনীতি না মেনেও তিনি অর্জন করেছিলেন শ্রেষ্ঠ শিলীদের সম্মান ৷ 
পরিচিত নিয়ম অনুযায়ী তিনি বড়ো হন নি বলে রবীন্দ্রনাথের নদি স্বর্ণকুমারী 
দেবীর আক্ষেপ ছিল৷ কিন্তু সকলের ধারণাকে ভ্রান্ত প্রমাণ করে রবীন্দ্রনাথ 
গড়ে উঠেছিলেন এক বিশাল মানুষ হিসেবে। 


ভাষার 

